4 May 2016 17:25\nMilli.Az newtimes.az-a istinadən bildirir ki, bu kontekstdə diqqəti daha çox Rusiya-Avropa və Rusiya-ABŞ münasibətlərinin taleyinə yönəltməyə çalışırlar. Nikbin və bədbin məzmunlu fikirlər söylənilir. Reallıqda isə Rusiyanın Asiya istiqamətində fəallığını artırmasının başqa səbəbləri ola bilər. Bir sıra analitik və ekspertlər buna işarələr edirlər. Onlar daha geniş aspektdə məsələyə yanaşmağa üstünlük verirlər. Bu isə Moskvanın Asiyaya dönüşü məsələsinə tamamilə fərqli məzmun verir. Biz problemin həmin aspekti üzərində bir qədər geniş dayanmağa ehtiyac gördük.\nBloklaşmadan imtina: yeni əməkdaşlıq formasının əsas cəhətləri\nRusiya mətbuatında son aylar ölkənin xarici siyasəti ilə bağlı maraqlı diskussiyalar gedir. Bir qisim müəllif Moskvanın Asiya siyasətinin iflasa uğradığını iddia edir. Digərləri isə problemə daha geniş aspektdə yanaşmağın düzgün olduğunu ifadə edir (bax: Александр Лукин. Поворот России к Азии: миф или реальность? // "Международная жизнь", 2016, №4, c.90-107).\nMəsələnin bu cür qoyuluşunun arxasında Rusiya-Çin münasibətlərinin mürəkkəb mənzərəsi dayanır. Buna Moskva ilə Dehli arasındakı əməkdaşlığın məzmunu da müəyyən dərəcədə təsir göstərir. Lakin ekspertlər daha çox məhz Pekin faktoruna üstünlük verirlər. Bu kontekstdə isə kifayət qədər geosiyasi faktorların təsirindən danışmaq olar.\nƏvvəlcə vurğulayaq ki, Rusiya ilə Çin qonşu böyük dövlətlər kimi zəngin əməkdaşlıq ənənələrinə malikdirlər. Onlar tarixin müxtəlif dönəmlərində hərbi qarşıdurmalara da gediblər. Ancaq, ümumən, mədəni və iqtisadi əlaqələr geniş olub. Bu səbəbdən indiki mərhələdə Rusiya-Çin münasibətlərini tam olaraq qlobal siyasətin məntiqi çərçivəsinə sığışdırmaq doğru deyil. Bunu ekspertlər qeyd edirlər (bax: məs., əvvəlki mənbəyə və Fu Ying. How China Sees Russia: Beijing and Moscow Are Close, but Not Allies // "Foreign Affairs", 2016, №1, p.103-110).\nLakin bu da danılmaz faktdır ki, Moskva ilə Pekin arasındakı münasibətlər Qərb-Rusiya əlaqələrinin böhrana uğramasından sonra ön plana çıxdı və məzmun dəyişikliyinə məruz qaldı. Doğrudur, bir sıra rusiyalı analitiklər iki ölkə arasındakı əməkdaşlıq prosesinin keçən əsrin 60-70-ci illərindən başladığını yazır, hətta L.İ.Brejnev dönəmində xüsusi proqramların da hazırlandığını xatırladırlar, ancaq bunların indiki vəziyyətə ciddi təsir etdiyini düşünmək çox risklidir (bax: Александр Лукин. Göstərilən məqaləsi).\nÇünki müasir mərhələdə dünya siyasətinin inkişaf dinamikası tamamilə fərqli şəkildə cərəyan edir. Bundan əlavə, Çinin özünün strateji hədəfləri də nəzərə alınmalıdır. Bunlarsız Rusiya-Çin münasibətlərinin real məzmununu dərk etmək mümkün deyildir.\nBunları diqqətə alaraq, analitik və ekspertlərin "Rusiya üzünü Asiyaya çevirir" tezisi haqqında nə deyə bilərik? Burada müəyyən qədər həqiqətin ifadə olunduğunu söyləmək olar. Məsələyə qlobal siyasətin ümumi tendensiyaları prizmasından baxdıqda, bu fikrin doğruluğuna əmin olarıq. Rusiya üzünü Asiyaya birbaşa və birmənalı çevirməyib. Moskvanın addımları bir tərəfdən Vaşinqton-Pekin əlaqələri xətti, digər tərəfdən isə Lissabondan tutmuş Vladivostoka qədər vahid Avratlantik geosiyasi məkanı yaratmaq strategiyası ilə izah oluna bilər.\nMəsələ ondan ibarətdir ki, ABŞ son illər geosiyasi proseslərin ağırlıq mərkəzinin Asiyaya "dəyişməsi" tezisindən çıxış edərək, xarici siyasətində Asiya faktoruna üstünlük verməyə başlayıb. Onun məqsədi həmin regionun dövlətləri üzərində hegemonluq etməkdir. Bunu Vaşinqton gizlətmir. Bu məqsədə çatmaq üçün Amerika Çinlə ticarət əlaqələrini 2014-cü ildə fantastik səviyyəyə - 555 milyard ABŞ dolları həcminə çatdırıb, qarşılıqlı investisiya qoyuluşu isə 120 milyard dolları keçib (bax: Фу Ин. Неравносторонний треугольник отношений Китая, России и США / "Жэньминь Жибао", 23 dekabr 2015).\nABŞ-Çin-Rusiya üçbucağı: Asiyaya dönüş müstəvisində necə görünür?\nBununla yanaşı, Amerika Asiya-Sakit okean hövzəsində hərbi gücünü sürətlə artırır. Nəticədə, Vaşinqtonun təhlükə yaratmaq və Çinlə münaqişəyə getmək istəyinin olduğu haqqında fikirlər səslənir. Rusiya üçün isə burada daha düşündürücü bir "sürpriz"in olduğu bildirilir. H.Kissincerin Rusiyaya səfərindən sonra bu barədə daha geniş miqyasda danışmağa başlayıblar.\nMövcud fikirlərə görə, ABŞ Çin faktorundan istifadə edib, Rusiyanı özündən geosiyasi asılılığa salmağa çalışır. Yəni, Moskvanı Pekinin hədsiz güclənməsi ilə qorxutmaq arzusunda olan ABŞ bunun üçün Rusiyanın iqtisadi vəziyyətini ağırlaşdırmaq xəttini seçib. Kreml bunları və bizim bilmədiyimiz çox məqamları yaxşı bilir.\nBu səbəbdən də Lissabon-Vladivostok geosiyasi xəttində ölkə rəhbərləri Rusiyanın oynaya biləcəyi rolun ssenarisini özləri yazmağa çalışırlar. Son vaxtlar Çinlə əlaqələrin inkişaf etdirilməsinin arxasında məhz bu niyyət durur. İki ölkə arasındakı münasibətlərə həmin aspektdə baxdıqda, böhran deyil, tərəqqi görürük. Konkret desək, Moskva ilə Pekin müttəfiqlik deyil, qarşıya çıxan problemlərin ortaq həllini nəzərdə tutan strateji tərəfdaşlıq yolunu seçiblər.\nMüttəfiqlik bloklaşmaya, ittifaqa aparırsa, strateji tərəfdaşlıq fikir ayrılığının birgə aradan qaldırılmasına yol açır. Bu kontekstdə çinli analitik Fu İnin aşağıdakı fikirləri maraqlıdır. Xanım Fu İn yazır: "Çin və başqa ölkələrdən olan bir sıra alimlər hesab edirlər ki, ABŞ regionda bloklaşma siyasətinin yeridilməsində israr edəcək ki, Rusiya ilə Çin də buna reaksiya vermək üçün birləşməlidirlər. Ancaq Çin strateqləri bu mövqeni dəstəkləmirlər. Çin bloklaşma və alyanslaşma siyasətində iştirak etmir və müvafiq siyasi mədəniyyətə malik deyil. Rusiya da bloklaşmaya getmək arzusunda deyil. Çin və Rusiya müttəfiqlik prinsipinə deyil, strateji əməkdaşlıq münasibətlərinə sadiq qalmalıdırlar. Hər iki ölkə üçün yeni növ superdövlət münasibətlərini formalaşdırmaq istiqamətində irəliləmək, dialoq və əməkdaşlığı davam etdirmək və fikir ayrılıqlarını birgə aradan qaldırmaq vacibdir" (bax: əvvəlki mənbəyə).\nSitat bir qədər uzun olsa da, həm Rusiyanın Asiyaya "dönüşü" məsələsini, həm də Çinin burada tutduğu mövqeni dəqiq ifadə edir. Bir sıra rusiyalı analitiklər də məhz bu mövqenin doğruluğunu ifadə edirlər. Onlar Rusiya cəmiyyətinin marginal hissəsinin Avropa ilə birliyi arzulamaqda davam etdiyini vurğulayaraq, bunun reallığa uyğun olmadığını bildirirlər. Çünki Avropa Rusiyanı normal şərtlərlə qəbul etməz. Lakin Moskva Avropa ilə işgüzar əlaqələri saxlamalıdır və onunla münaqişəyə girməməli, mümkün məsələlərdə qarşılıqlı anlaşmaya nail olmalıdır.\nBu isə o deməkdir ki, Rusiyanın Asiyaya dönüşü həm də dövlətin strateji marağına xidmət edən bir prosesdir. Həmin prosesin fonunda Rusiya başqa regionların ölkələri ilə münasibətlərini dərinləşdirməlidir. "Rusiyanın Asiyaya dönüşünün möhkəm təməli məhz bundan ibarətdir" (bax: Александр Лукин. Göstərilən məqaləsi).\nBuradan bir neçə nəticə əldə etmək olar. Birincisi, Moskva Pekinlə münasibətlərini özünə yeni müttəfiq tapmaq məqsədi üzərində qurmur. Eyni məntiqlə o, Hindistanla əlaqələrini dərinləşdirməyə çalışır, regionun başqa dövlətləri ilə də analoji qaydada əməkdaşlıq qurmağa çalışır.\nİkincisi, Asiyaya dönüş heç də başqa istiqamətlərdə fəallığı azaltmaq anlamına gəlmir. Burada, hər şeydən əvvəl, Rusiyanın ABŞ-ın ona dünyada ayırmaq istədiyi rola etiraz məqamı vardır. Moskva dünya səviyyəsində söz sahibi olan, suveren supergüc statusunu təsdiqləməyə çalışır. Pekinlə əməkdaşlığın strategiyasında da bu məqam əsas yer tutur. Deməli, Asiyaya dönüş, əslində, Kremlin geosiyasi strategiyasının həlqələrindən biridir, son məqsəd deyildir.\nNəhayət, Rusiya çoxqütblü dünya modelinə konkret məzmun verməyə çalışır, bunun üçün digər istiqamətlərlə yanaşı, Asiyaya da böyük önəm verir. Burada onun nə dərəcədə uğur qazanacağını zaman göstərəcək. Hələlik onu demək mümkündür ki, Rusiyanın Asiyaya dönüşü qlobal siyasətin dinamikasına hiss ediləcək dərəcədə təsir göstərir.


LENT.AZ - Ərəb mətbuatı “Bakı Şopinq Festivalı”ndan yazdı\n13.11.2017 / 13:10\nƏrəb mətbuatı “Bakı Şopinq Festivalı”ndan yazdı\nBirləşmiş Ərəb Əmirliklərinin gündəlik “Əl Fəcr” qəzetinin bir səhifəsi Bakıda keçirilən şopinq festivala həsr olunub.\nAzərbaycanın BƏƏ-dəki səfirliyindən Lent.az-a verilən məlumata görə, qeyd olunan tədbirdə səfirliyin xətti ilə iştirak etmiş qəzetin baş redaktoru Dr.Şərif Bassel məqaləsində Bakıda keçirilən ikinci şopinq festivalın dünyanın müxtəlif ölkələrindən turistlər, əcnəbi qonaqlar cəlb etdiyini diqqətə çatdırır.\nÖlkə rəhbərliyinin xüsusi diqqət və qayğısı ilə keçirilən festivalın əhəmiyyətindən danışan müəllif 15 oktyabr-15 noyabr 2017-ci il tarixləri arasında keçirilən festivalda bir sıra dünya brendlərinin böyük endirimlər etdiyini, hətta bəzi brendlərdə bu endirimlərin 80 faizə qədər təşkil etdiyini bildirir.\nFestivalın Xəzərin qoynunda yerləşən ecazkar Bakıya xüsusi maraq və diqqət ayırdığını, şəhərin füsunkarlığına, rəngarəngliyinə xüsusi çalarlıq gətirdiyini qeyd edən məqalə müəllifi festival çərçivəsində azərbaycanlı ailələrlə ərəb və dünyanın müxtəlif yerlərindən olan insanların qovuşduğunu və bunun da sözün əsl mənasında insanlar arasında bərabərlik və dialoq rəmzi olduğunu vurğulayır.\nQeyd etmək lazımdır ki, festivalda iştirak edən baş redaktor tədbirin imkanlarından istifadə edərək bir sıra dünya markalarının rəsmilərindən müsahibə almış və onları məqaləsində işıqlandırmışdır. Müəllifin ətir, makiyaj, günəş eynəkləri, bəzək əşyaları kimi sahələrdə ixtisaslaşmış “Paris Gallery”nin icraçı direktoru Həsən Əhməd Qaddura ilə müsahibəsində Həsən Qaddura Paris Qallerinin 1983-cü ildə Şarjada təsis edildiyini, hal-hazırda BƏƏ-də 33 mağaza ilə fəaliyyət göstərdiyini diqqətə çatdırmış, Bakı filialının isə 2017-ci ilin may ayında açıldığını qeyd etmişdir. Hazırkı festivalın qeyd edilən markanın tanıdılmasında mühüm rol oynadığını bildirən icraçı direktor, tədbirin o cümlədən Azərbaycana xarici investisiyanın cəlb olunmasına təkan verəcəyini vurğulamışdır. Həsən Qaddura Paris Gallerinin festivalda ilk dəfə iştirak etdiyini, lakin buna baxmayaraq çoxsaylı müştəri cəlb etdiyini bildirmiş, mağazada endirimlərin 50%-ə qədər təşkil etdiyini və festivalın Azərbaycan iqtisadiyyatına yeni nəfəs verəcəyinə əminliyini də ifadə etmişdir.\nFestivalda iştirak edən “Armani”, “Sintex”, “İdeal” və sair kimi brend və markaların təşkilatçıları və satıcıları ilə müsahibəsində məqalə müəllifi həmin şəxslərin də Bakı şopinq festivalla bağlı eyni fikirdə olduqlarını bildirir və festivalın yerli vətəndaşlarla yanaşı, əcnəbi turist və şəhər qonaqlarının da böyük marağına səbəb olduğunu qeyd edir.\nMüəllif Bakı şopinq festivalın böyük uğur və nailiyyətlər əldə etdiyinə toxunaraq, festivalın həm ölkə iqtisadiyyatına müsbət təsir edəcəyini, eyni zamanda turist axınını təşviq edəcəyini bildiri. O, satıcıların festivalın turizm mövsümü zamanı həyata keçirilməsini, alıcıların isə əlavə dəyər vergisinin həmin gün qaytarılmasını arzuladıqlarını da məqaləsində diqqətə çatdırır.\nSonda müəllif festivalın son illərdə ərəblər arasında ən populyar turistik istiqamətə çevrilmiş Azərbaycanın cəlbediciliyini şübhəsiz daha da artıracağını, bu istiqamətdə görülən məhsuldar tədbirlərin Azərbaycanın Prezidenti İlham Əliyevin iqtisadi siyasəti və Birinci vitse-prezident Mehriban Əliyevanın turizmin inkişafına verdiyi diqqətin nəticəsi olduğunu da diqqətə çatdırır.


Araşdırmalara görə uşağın zəkası ananın genindən asılıdır | Technote\nAraşdırmalara görə uşağın zəkası ananın genindən asılıdır\n08.05.2017 0 PAYLAŞIM 8032 OXUNMA\nYaxın zamanlarda aparılan bir araşdırma maraqlı bir nəticəni ortaya qoyub. Beləki, araşdırmaların nəticələrinə görə uşağın zəka səviyyəsi ananın intelektual səviyyəsindən asılıdır.\nSon araşdırmalara görə ağıllı insanlar zəkalarını analarına borcludur. Alimlərin verdiyi məlumata inansaq deyə bilərik uşaq zəka ilə bağlı genlərini anadan alır. Verilən məlumata görə zəka genləri X xromosumu ilə ötürülür. Doğrudur kişilərdə də X xromosomu mövcuddur. Amma alimlər uşağın zəka faktoruna təsir edən amilin anadan asılı olduğunu iddia edir.\nAraşdırmalara görə anadan çox gen alan uşaqların başı və beyni digərləri ilə müqayisədə daha iri olur. Ataya aid genlərin üstünlük təşkil etdiyi uşaqlarda isə bu nisbət əksinə olur. Yəni belə uşaqların beyin və baş quruluşu daha kiçik olur.\nEmbriyon böyüyərkən ataya aid genlərə sahib hüceyrələr embbrionun həyatda qalmasına yardımçı olur və beynin limbik sistemində toplanaraq aqresiya, aclıq və cinsiyyətin formalaşmasına şərait yaradır.\nAraşdırmalara görə atanın hüceyrələri, zəka, planlama və dil bacarıqları kimi qabiliyyətlərin formalaşması zamanı beyin zərində müşahidə olunmur.\nDigər bir araşdırmada isə ananın uşağın intelektual inkişafında fikizi və emosional əlaqəsinin formalaşmasında böyük rol oynadığı bildirir. Alimlərin dediyinə görə ana ilə çox yaxın münasibət quran uşaqlar daha tərs olur və çətin problemi daha asan həll edirlər.\nBir digər tərəfdən zəka, problem həll etmə xüsusiyyəti olaraq da bilinir. Amma insan problemi həll edərkən beyni bir bütün olaraq çalışır. Belə olduqda tək ananın deyil, həm də atanın genləri həll edici rol oynayır.\nGenetiklərin nə deməsindən asılı olmayaraq hər iki valideyn uşağın həyatında vacib rol oynayır. Əgər araşdırmalar tam doğru olsa belə atalar uşaqları üçün gələcəkdə nümunəvi şəxs olaraq onun inkişafına ciddi təsir göstərə bilər. Yəni əslində hansı IQ sahibi olmağınızın heç bir mənası yoxdur, əsas olan sizin özünüzü necə inkişaf etdirməyinizdir.


Oskar -da türk menyusu - (+FOTOLAR)\n“Oskar”-da türk menyusu (+FOTOLAR)\nAZpress.AZ xəbər verir ki, “Oskar” mükafatlandırma gecəsində qonaqlara Türk yeməkləri təqdim olunub\nTürkiyə ortaq nəsillərin inteqrasiyası - “Turkey ONE” (T-ONE) dərnəyinin təşəbbüsü ilə“Oskar” mükafat gecəsində Türkiyənin ən ənəvi ləzzətləri təqdim edilib. Gecədə dünyaca məşhur ulduzlar Türkiyə yeməklərindən dadıblar.\nAmerika Birləşmiş Ştatlarının Los-Anceles şəhərində gerçəkləşən 91-ci Oskar mükafatlandırma gecəsində dəvətlilərə təqdim olunan təamlar türk mətbəxinin zəngin irsinə məxsus olub. Bu təamlar 25 ildir Oskar mükafatlandırılma gecəsinin rəsmi başçısı olan Wolfgang Puck Catering ilə birlikdə hazırlanıb. Türkiyənin tanınmış aşpazlarından olan Yiğit Mirzaoğlu və Cihan Kıpçakla birlikdə hazırladığı bu ilki menyuda əsas yemək olaraq Qaziantep ərazisinə aid və badımcanla “Alinazik” təqdim olunub. Orada 500 illik Osmanlı sarayı mətbəxindən günümüzə qədər gələn və dadlı yemək olan “Vişneli zeytinyağlı yapraq sarması”, Ege mətbəxindən Asma yarpağından hazırlanan “Levrek” və Kayserinin ənənəvi “yağmantısı” yer alıb.\nGaziantepin “Kuru paxlavası” və 10 əsr əvvələ dayanan Osmanlı padşahının qonaqlarına təqdim etdiyi Osmanlı tərzli nar şərbəti ilə servis edilən “Damla sakkızlı muhallebi” da dünya ulduzlarına təqdim olunub.\nQeyd edək ki, 1929-cu ildən bu günə qədər keçirilən Oskar mükafatlandırılma gecəsində dünyanın məşhur rejissorların, prodüserlərin və aktyorlarının olduğu Hollivudun böyük rəhbərləri, moda ustaları qatılır. 200 fərqli ölkədə canlı olaraq yayımlanan və hər il milyonlarla izləyicini ekrana bağlayan “Oskar” müsabiqəsinin qalası dünya səviyyəli bir tədbirdir. Belə böyük layihədə Türkiyənin milli mətbəxinin təamlarının yeralması ölkənin marka dəyəri üçün önəmli bir addımdır.\nVideonun linki : www.youtube.com/watch


“Qarabağ Zəfərinin memarı, ad gününüz mübarək!”- Əziz Qənbər – Kanal32\nBazar, Aprel 11, 2021 10:36\nSon yenilənmə Dek 24, 2020 16:25 174\nMən tələbəliyimi NAXÇIVANDA keçirmişəm. Kəlbəcərdən sonra o torpağı özüm üçün 2-ci MÜQƏDDƏS VƏTƏN hesab edirəm.\nAtamgil Gəncədə, mən Naxçıvanda: Təbii ki, fiziki uzaqlıq mənəvi yaxınlığa səbəb olur. Çünki övlad uzaqda olanda valideyinlər daha çox səni düşünür, fikri zikri sənin yanında olur.\nEvdə bişən ləziz yeməklərdən və s nemətlərdən evə daha yaxın olan övladlar bəhrələnə bilir. Bu o demək deyil ki, uzaqda olan övlad valideyin üçün 2-ci dərəcəlidir.\nSosial şəbəkələrdə əsgərlərimizin işğaldan azad edilmiş sərhəd bölgələrində bəzən təminatının zəif olması və bununla bağlı videolar tirajlanmaqdadır.\nMən əsgərlərimizin bir nəfərinin belə təminatsız olmasından narahatam və əgər bu hər hansı vəzifəli şəxsin günahı nəticəsindədirsə kəskin şəkildə qınayıram.\nAmma və lakin bəzi şəxslərin bundan öz siyasi karyerasını “yüksəltmək” üçün istifadə edərək tirajlayırsa bunu daha çox qınayıram. Çünki Ordu həssas məsələdir. Ordumuzdakı çatışmamazlıqları düşmən də baxan sosial şəbəkələrdə tirajlamaq yolverilməzdir.\nBabam xatirələrində deyirdi ki, 2-ci Dünya Müharibəsində elə olub ki, günlərlə ac qalmışıq, su tapmayıb gölməçədən su içmişik. Sonra isə belə deyirdi “ŞÜKÜR BU GÜNÜMƏ VƏ SİZ ÖVLADLARIMA, NƏVƏLƏRİMƏ”\nDünyanın bu qədər inkişaf etdiyi bir dönəmdə təbii ki, Qalib əsgərlərimiz üçün hər birimiz əlimizdən gələni etməliyik. Ancaq iş olan yerdə nöqsanlar da olar. Elə nöqsan var ki, (orduda olan və s) onu daxili gücümüzlə həll edək. Sosial şəbəkədə tirajlamaqla yox.\nSiyasi mübarizə əgər dövlətin mənafeyinə zərər vurursa get evində otur siyasətin başını burax.\nMən son müharibədə gördüm ki, Ali Baş Komandanımız necə sevinir, necə ruhlanır ki, Qarabağı O və Onun komandanlığı altında Müzəffər ordu işğaldan azad edir. Yuxarda övladların uzaqda olmasını məsələsini məhz ona görə qeyd etdim ki, Əsgərlərimizin uzaqda olması Onun dövlət qayğısından uzaq olması kimi qiymətləndirilməməlidir. Əminəm ki, Ali Baş Komandanımız Onun komandanlığı altında olan hər bir əsgəri öz övladı kimi bilir. Kimlərinsə səhlənkarlığı nəticəsində olan xırda nöqsanların hamısını dövlətə və onun rəhbərinə qarşı istifadə etmək siyasi mübarizə deyildir.\nBir daha təbriklər, cənab Prezident!\n“Qarabağ Zəfərinin memarıad gününüz mübarək!”- Əziz Qənbər\nAli Baş komandandan Ermənistana:”Əgər o tərəfdən buraya bir güllə atılsa…”


Eks-prezidentlər haqqında qanun birinci oxunuşdan keçdi » BolgeXeber.Com -Bölgələrdən xəbəriniz olsun!\nBolgeXeber.Com » Siyasət » Eks-prezidentlər haqqında qanun birinci oxunuşdan keçdi\nEks-prezidentlər haqqında qanun birinci oxunuşdan keçdi\nOxunub: 2 976 Oktyabrın 25-də Milli Məclisdə “Azərbaycan Respublikasının keçmiş prezidentinin və onun ailə üzvlərinin təminatı haqqında” konstitusiya qanunu layihəsi ilk oxunuşda qəbul olunub.\nBolgexeber.com saytının məlumatına görə, layihənin lehinə 110, əleyhinə 3 deputat səs verib, 1 nəfər bitərəf qalıb. Parlamentin iclasında iştirak edən deputatlardan 1-i isə səsverməyə qatılmayıb.\nLayihə əvvəllər Azərbaycan Respublikasının prezidenti seçilmiş şəxsin və onun ailə üzvlərinin təminat qaydalarını müəyyən edir.\nLayihəyə görə, keçmiş prezident Azərbaycan Respublikasının prezidenti vəzifəsində olan şəxsin əsas aylıq əməkhaqqının 50 faizinə bərabər tutulan aylıq pensiya almalıdır.\nKeçmiş prezidentin vəfat etməsindən sonra həyat yoldaşına və ya həyat yoldaşı olmadıqda onun öhdəsində olan uşağına keçmiş prezidentə ödənilməli olan aylıq pensiyanın 50 faizinə bərabər tutulan aylıq müavinət ödənilməlidir.\nEyni şəxslərə prezident öz səlahiyyət müddəti zamanı vəfat etdikdə prezidentə ödənilməli olan pensiyaya bərabər tutulan müavinət ödənilir.\nKeçmiş prezidentin həyat yoldaşı vəfat etdikdə ödənilməli olan müavinətə bərabər tutulan aylıq müavinət öhdədə olan uşağa ödənilir.\nLayihəyə görə, dövlət qulluğu üçün müəyyən edilmiş tibbi təminat üzrə hər hansı qanun və qaydaların müddəaları keçmiş prezidentə və onun ailə üzvlərinə şamil olunur.\nKeçmiş prezidentə aşağıdakı digər təminatlar da verilir:\n- üç nəfərdən artıq olmayan təhlükəsizlik heyəti;\n- bir sürücü;\n- dövlət tərəfindən təqdim edilən bir avtomobil.\nKeçmiş prezidentə Azərbaycan Respublikasının prezidenti vəzifəsində olan şəxsin əsas aylıq əməkhaqqının 20 faizinə bərabər tutulan aylıq nümayəndəlik xərcləri ödənilir.\nLayihəyə görə, keçmiş prezidentin və onun həyat yoldaşının toxunulmazlığı var.\nKeçmiş prezident Azərbaycan Respublikasının prezidenti seçilməmişdən əvvəl və Azərbaycan Respublikasının prezidenti səlahiyyətlərini icra edərkən etdiyi hərəkətlərə (hərəkətsizliyə) görə inzibati və cinayət məsuliyyətinə cəlb edilə bilməz.\nKeçmiş prezidentin həyat yoldaşı keçmiş prezident Azərbaycan Respublikasının prezidenti səlahiyyətlərini icra etdiyi və ondan əvvəlki dövrdə etdiyi hərəkətlərə (hərəkətsizliyə) görə inzibati və cinayət məsuliyyətinə cəlb edilə bilməz.\nKeçmiş prezident və onun həyat yoldaşı Azərbaycan Respublikasının baş prokurorunun razılığı olmadan (cinayət başında yaxalanma hallarından başqa) cinayət məsuliyyətinə cəlb edilə bilməz, tutula bilməz, onun barəsində məhkəmə qaydasında inzibati tənbeh tədbirləri tətbiq edilə bilməz, axtarışa məruz qala bilməz, şəxsi müayinə edilə bilməz.


"Ağcabədidə 140-dan çox market imkansızlara pulsuz çörək paylayır"- Deputat - son xeberler\nXəbər verdiyimiz kimi "Koronavirus (COVID-19) pandemiyasının və bundan irəli gələrək dünya enerji və səhm bazarlarında baş verən kəskin dalğalanmaların Azərbaycan Respublikasının iqtisadiyyatına, makroiqtisadi sabitliyə, ölkədə məşğulluq məsələlərinə və sahibkarlıq subyektlərinə mənfi təsirinin azaldılması ilə bağlı bir sıra tədbirlər haqqında" Azərbaycan Respublikası Prezidentinin 2020-ci il 19 mart tarixli 1950 nömrəli Sərəncamının 10.2-ci bəndinin icrası ilə bağlı Tədbirlər Planı" təsdiq edilib. Planda nəzərdə tutulan istiqamətlərdən biri, iş yerlərinin ixtisar edilməməsi üçün sahibkarlara dəstək, eləcə də işsizlərə ödənişlərin verilməsidir. Amma planda əmək haqqı gündəlik ödənilən şəxslər - ofisiantlar, tikintidə ustalar, fəhlələr, turizm sahəsində işləyənlərə heç bir güzəşt nəzərdə tutulmayıb. Karantin müddəti bitənə kimi həmin şəxslərin gündəlik qida ilə təmin edilməsi üçün tolonlar verilə bilərmi?\nBununla bağlı Sonxeber.az-a danışan deputat Tahir Rzayev bildirib ki, ehtiyacı olan insanlara kömək olunmalıdır: "Təkcə İcra orqanları deyil, imkanlı şəxslər və sahibkarlar mütləq elə insanlara diqqət yetirməlidir. Çətinl günlərdə insanlar birləşməli, bir-birinə əl tutmalıdırlar. Cənab prezidentimizin təsdiq olunmuş sərəncamı ilə 600 minə yaxın insana kömək ediləcək. Koronavirus elə bir bəladır ki, bütün insanlara kömək etmək mümkün deyil. Çünki qeydiyyat və sui-stifadə halları var. Əlbəttə bu ilk mərhələdir. Təbii ki, bu vəziyyət uzanarsa gələcəkdə də onlara yardımlar ediləcək. Yerli İcra orqanları, bələdiyyələr bu məsələdə fəal iştirak etməlidir. Çünki bələdiyyələr insanları yaxşı tanıyırlar. Bələdiyyələr ehtiyacı olan ailələrlə daim əlaqədə olmalıdır. Ehtiyacı olan ailələr yerində araşdırılmalı, onlara müəyyən yardımlar edilməlidir. Bu sahədə dövlətin də tədbirləri var. Təki karantin müddəti bitsin. Biz az itkilərlə bu bəladan qurtulaq. Düşünürəm ki, ehtiyacı olan insanlar diqqətdən kənar qalmamalıdır. İmkansız ailələrə marketlər tərəfindən talonların verilməsi onların təşəbbüsündən asılıdır. Təkcə bütün yükü dövlətin üzərinə atmaq olmaz. Əgər mən bilirəmsə qonşum evdə acdır, həmin şəxsə kömək etməliyəm. Demək olar ki, 10-15 imkansız ailələrlə danışıb, yardım edirəm. Bu işdə hər birimiz təşəbbüskar olmalıyıq. Ağcabədidə 15 gündən çoxdu 140-dan çox market pulsuz çörək aksiyasına qoşulub. Bütün marketlərdə imkansız ailələrə çörək pulsuz verilir. Nəinki çörək, hətta zənbil bağlayıb imkansız ailələrin evlərində gedirlər. Ağcabədililər artıq bu üsula keçib. Düşünürəm ki, Bakıda bu cür humanist addımlar atılmalıdır. Hər birimiz bu məsələdə duyarlı olmalıyıq. Dövlət haradan bilsin ki, haarda imkansız, çörək almaya pulu olmayan qadın var. O qadınla eyni küçədə yaşayan qonşu, imklanlı şəxs də əl uzatmalıdır. Burada çətin nə var. Bu günlər də hər birimiz ehtiyacı olanlara əl tutmalıyıq".\nSosial Baxılıb: 1556 Tarix: 07 aprel 2020


Bitcoin kimi: dünyanın ən bahalı banknotunun dəyəri açıqlandı\nBu əskinas Bruneyə məxsusdur\nDünyanın ən bahalı kağız banknotunun dəyəri bir bitkoin (BTC) dəyərinə bərabərdir. Bu məlumat Quartz nəşri tərəfindən verilir.\nDünyanın ən bahalı banknotu Bruney markasıdır və 10 min bruney dolları dəyərindədir. Cənub-Şərqi Asiyada kiçik bir dövlət banknotunun qiymətini ABŞ dollarına çevirirsəniz (təxminən 7,5 min dollar), bir Bitkoin ilə müqayisə edilə bilər (8 iyun 2018-ci ildəki təxminən 7.57 min).\nBruney zəngin neft və qaz ehtiyatları hesabına təmin olunmuş yüksək yaşayış səviyyəsilə tanınır. Beynəlxalq Valyuta Fondunun məlumatına görə, ölkənin adambaşına düşən ən yüksək ÜDM (ümumi daxili məhsul) mövcuddurvə digər ölkələrə borcları yoxdur.\n2006-cı ildən əskinasın üzərində ölkənin ən zəngin adamlarından biri olan baş nazir Bruney Sultan Hassanal Bolkiah təsvir olunub.Foto:ubr.ua\nDaha əvvəl məlumat verdik ki, dünyanın ən gözəl əskinası 10 İsveçrə frankı seçilmişdir. Bu Beynəlxalq Banknot Birliyi (IBNS) tərəfindən keçirilən səsvermənin nəticəsində bilindi. Əskinasın üzərində ən uzun dəmiryolu tuneli təsvir olunub.


Cinsi münasibət zamanı kişilər nə düşünür? » Azərbaycan İnformasiya Agentliyi\nOrgazm idimi o?\nKişilər orgazm olduğunda olanları bilirsiniz. Amma kişilər qadınların orgazm olub olmadıqlarını anlamaya. Sizin Reaksiyalarınızın bağlı olaraq seksin ortasında başları qarışa və orgazm olub olmadığınızı başlarına taxa bilərsiniz.\nDuş almağı unuttum!\nAh o pis qoxular … Seks təəssüf ki hər zaman planlı inkişaf etməz və kişilər seksə “hazırsız” tutla bilərsiniz.Bax o anlarda “duş almağı unuttum” və “kaş ki duş alsaydım” düşüncələri ardı ardına partlayır.\nƏgər sinələrinizi ilk dəfə bu qədər yaxından görürsə, zehinində iltifatlar partlaması yaşanacaq.\nBunu ömrümün sonuna qədər xatırlayacağam!\nLibidonuz hər zaman yüksək olacaq deyə bir şey yoxdur. Seks üçün yanıb alovlanan bir kişini rədd edərək onu xəyal qırıqları dünyasına sürüdüyünüzdə, bəlkə sizə qarşı hırslanacak və ağılını kin örtəcək.\nBaşımın içində nə çalır?\nSizin başınıza da mütləq gəlmişdir. Çox əhəmiyyətli bir iş edərkən (təbii ki seks də belə) ağılınıza saçmasapan bir mahnı ilişər və işiniz bitənə qədər dayanmadan çalar. Güle güle orgazm …\nDur cool olum … Daha da cool..Çok cool olum …\nKişi mükəmməl hər an hər baxımdan mükəmməl gözükebilmek üçün əlindən gələni etməyə çalışa bilər. Hətta sizi ikinci plana atıb aynanın qarşısına keçək mi belə deyə bilər. Ola bilər belə işlər.\nDavam et! Davam et!\nBuda saf stress! Sizi orgazma çatdırmaq üçün varını-yoxunu ortaya qoyan partneriniz yorğunluqdan yıxılacaq nöqtəyə çata bilər. Ya da boşalmasını təxirə salmaq üçün müxtəlif taktikalar inkişaf etdirmiş də ola bilər.\nGörəsən bunu sınasam nə deyər?\nHər kişinin seksdə gizli silahları (ya da elə zənn) nömrələri var. Eyni zamanda hər kişi bu nömrələrin hər qadında inanılmaz güclü təsir buraxa biləcəyini inanır. Sizi kifayət qədər tanımırsa, ehtimalla nələrdən xoşlanıb xoşlanmadığınızı da bilmir deməkdir.\nBunu haradan öyrənmiş ola bilər ki?\nEhtimalla üz ifadəsindən nə düşündüyünüzü anlayıb, siz də içindən “nə o, şaşırdın mı?” Deyirsiniz. Tam olaraq elə bir an işdə bu.\n5966 dəfə oxunub.\n2-02-2016, 11:38 Sevda Kazımova uşaqlıq fotosunu paylaşdı\n27-09-2015, 16:59 Voleybolçu qızlarımız Türkiyəyə məğlub oldular\n24-02-2017, 12:47 Gəncədə iki bacını qətlə yetirən şəxs tutuldu\n20-04-2016, 16:40 İradə Gülməmmədovanın təndir manapoliyası:


Nur-az.com - Təl-Əviv: Hizbullah mütləq intiqam alacaq\n“Əl-Əhd” xəbər agentliyinin verdiyi məlumata görə, sionist rejimi medialarından biri bildirib ki, sionistlərin gəldiyi nəticəyə görə, bu rejim hərbçilərinin işğal edilmiş Fələstinin Livan və Suriya ilə sərhədlərində “hazır ol” vəziyyəti uzunmüddətli olacaq.\n“Maariv” qəzeti yazıb ki, “İsrail” ordu qərargahı məntəqədə gərginliyin artmasına diqqət etməklə, Suriya və Livan sərhədində “hazır ol” vəziyyətinin uzunmüddətli olacağı nəticəsinə gəlib.\nQəzet sionist rejiminin casusluq hərəkətlərinin artdığına da toxunub.\nQeyd edək ki, dünən “Əl-Məyadin” telekanalı da bir sıra mənbələrə istinad edərək sionist rejimi ordusunun Hizbullahın mütləq öz şəhidinin qisasını alacağı barədə qərarından xəbərdar olduğunu və buna görə də işğal edilmiş Fələstinin şimal sərhədlərində bir sıra hərbi addımlar atdığını bildirdi.\nTelekanal habelə vurğulayıb ki, sionist rejimi ordusu Hizbullah qüvvələrinin bütün hərəkətlərini izləyir, lakin reaksiyanın nədən ibarət olduğunu bilmir və bu üzdən təşviş içindədir.\nBir neçə gün bundan əvvəl sionist rejimi qırıcıları Suriyada terrorçularla mübarizə aparan müqavimət qüvvələrinin mövqelərinə hücumu etdi. Bu hücumun ardınca Hizbullah Əli Kamil Möhsin adlı bir üzvünün şəhid olduğunu xəbər verdi.\nSionist KİV-ləri bildirdilər ki, Hizbullahın öz qüvvəsinin şəhid olmasını medialaşdırmasının mənası odur ki, buna cavab veriləcək.\nÖtən il sionist rejimi hava qüvvələrinin Dəməşq ətrafında Hizbullahın qüvvələri yerləşdiyi mövqelərə hücumu nəticəsində bu təşkilatın iki üzvü şəhid oldu. Bunun ardınca Hizbullah intiqam alacağını vəd etdi və sionist rejiminin bu terrorçu əməliyyatına reaksiya olaraq işğal edilmiş Fələstin ərazilərinin daxilində onların hərbi avtomobilini məhv etdi.


Kondisioner Qiymetleri 2017 uyğun təkliflər Kontakt Home-da\nKondisioner qiymetleri 2017\nKondisioner qiymetleri 2017 – axtarışı zamanı seçəcəyiniz məhsulun elektrik enerjisini qənaətlə işlədə bilməsi əlavə üstünlükdür.\nElektrik enerjisinə qış dövründə isitmək üçün, yay dövründə soyutmaq üçün kifayət qədər çox pul xərcləyirik. Amma Kontakt Home-dan alacağınız məhsul ilə bu enerji sərfiyyatını maksimum azalda bilərsiniz. Bunun üçün sadəcə seçəcəyiniz məhsulun ekonomik sərfiyyat ilə çalışa bilmə funksiyası gərəklidir. Yayın yandırıcı istiləri başlayacağı üçün artıq hamı kondinsioner almağa axın edir. Təəssüf ki, bu da bazarda kondisioner qiymetlerinin bahalaşmasına gətirib çıxarır. kondisioner qiymetleri bu qədər bahalaşmışkən Kontakt Home sizə sərfəli və hissə-hissə ödənişlə kondinsioner almaq üçün şərait yaradır. Burada kondisioner qiymetleri 2017 ilə də kondisionerlər mövcuddur.\nKondisioner MITSUBISHI SRK50ZSP/SRC50ZSP-W (R32) (inverter)\nKondisioner qiymetleri 2017 – Münasib seçimlər burada\nKondisioner qiymetleri 2017 modellərində evinizin həcmindən asılı olaraq da dəyişir. Kontakt Home-un Mitsubishi, Samsung, LG, Elelctrolux və digər markarlardan təklif etdiyi məhsullar sizin evinizin həcminə uyğun olduğu qədər cibinizə də uyğun olacaqdır.\nÇünki təklif edilən məhsullarımızı nəğd çəkildə əldə etməklə bərabət hissə-hissə də əldə edə bilərsiniz. Kondisioner almaq üçün kampaniyalarımızdan da yararlana bilərsiniz. Belə ki, məhsuldan asılı olaraq nəğd alışlara endirim ala bilərsiniz. Kondisioner qiymetleri 2017 digər mağazalara nisbətən Kontakt Homedə daha ucuz və sərfəlidir. Keyfiyyətə isə söz ola bilməz. Seçim imkanının bolluğu isə zövqünüzə və büdcənizə uyğun kondisioner seçməyə imkan verir.\nKondisioner LG qiyməti Kondisioner Samsung Midea kondisioner Samsung kondisioner qiymetleri Samsung kondisioner Mitsubishi kondisioner Baku Hoffman kondisioner Gree kondisioner Baku Hoffman kondisioner qiymetleri Aux kondisioner Aux kondisioner qiymetleri LG kondisioner qiymetleri Gorenje Kondisioner Mitsubishi kondisioner Kondisioner Gree Mitsubishi kondisioner magazalari Gree kondisioner qiymetleri Gree kondisioner Bakida Gree kondisioner Ucuz kondisioner Kondisioner satılır Ucuz kondisionerler kreditle Kondisioner qiymetleri Kondisionerler Kandisanerlerin qiymeti Faizsiz kreditle kondisioner Kondisionerlerin qiymeti Kondisioner kreditle satisi Kondisioner satilir kreditle Kondisioner qiymetleri 2017 Kondisioner az Kondisioner Almaq Kondisionerlerin satisi Kreditle kondisioner satisi Kondisonerlerin qiymeti Kondisonerlerin satisi Kreditle kondisionerler Kreditlə kondisioner Kreditlə kondisioner satışı Kondisioner qiymetleri 2018 Kondisioner satilir Kondisanerlerin qiymeti Kreditle kondisioner Kondisioner kreditlə Kondisionerlərin qiyməti LG kondisioner Kondisioner qiymetleri 2019 Kondisioner satisi Kredit kondisioner Kontakt Home kondisioner Hava nəmləndiricisi Apple məhsullarına endirim Solo soba Robot tozsoranlar Qəhvəbişirən üçün kapsul


2018-12-19 10:30:50 | CƏMİYYƏT\nCənubi Qafqaz regionunun iki ölkəsində seçkilərin keçirilməsindən sonra bütövlükdə geosiyasi mənzərənin xarakteristikası məsələsi də aktuallaşıb\nEkspertlərin bununla bağlı apardıqları analiz və verdikləri proqnozlar maraq doğurur. Məsələ həm də bir sıra analitiklərin Yaxın Şərqdəki mürəkkəb proseslərin tədricən Cənubi Qafqaza yaxınlaşması ilə bağlı etdikləri xəbərdarlıq kontekstində aktuallıq kəsb edir. Bu regionda yerləşən dövlətlərin xarici siyasətinin qısa analizi təsdiq edir ki, vəziyyət doğrudan da çox həssas məqama gəlib çatıb. Ermənistan hakimiyyətinin səbatsız və riskli mövqeyi bütövlükdə vəziyyəti qeyri-müəyyən edir. Gürcüstandakı seçki də rəsmi Tbilisinin xarici siyasətdə hansı yeni addımlar atacağına bir aydınlıq gətirmədi. Bu ölkədə ABŞ-Rusiya qarşıdurmasının aqibəti məlum deyil. Onların fonunda Aərbaycan konstruktiv və səmərəli xarici siyasəti ilə seçilir. Hazırda bu ölkə regionun sabitlik adasıdır. Bütün bunların fonunda Cənubi Qafqazda geosiyasi dinamikanın dəyişməsi üzərində daha geniş dayanmaq zərurətini hiss edirik.\nBuradan siyasi kontekstdə maraqlı nəticə çıxır: Ermənistan və Gürcüstan faktiki olaraq geosiyasi aspektdə hər şeyi yenidən başlamalıdırlar! Onlara simpatiyası olan ekspertlər nə qədər demokratiyadan və insan haqlarından danışsalar da, acı həqiqət bundan ibarətdir – Tbilisi və İrəvan indiyə qədər "topladıqları" geosiyasi dividendlərin "üstündən xətt çəkməlidirlər". Onlar deyirlər: "bağışlayın, cənablar, səhv etmişik"! Lakin bunun da çıxış yolu olduğunu demək çətindir. Region geosiyasi aspektdə o qədər dolaşığa düşüb ki, onu qısa müddətdə fərqli müstəviyə çıxarmaq çox çətindir. Deməli, hələ bir müddət Cənubi Qafqaz qeyri-müəyyən geosiyasi mühitdə tərəddüd etməli olacaq. Hər iki seçkidən alına biləcək ilkin nəticə bundan ibarətdir. Bəs bu geosiyasi qeyri-müəyyənliyi xarakterizə edən əsas parametrlər hansılardır? "Qalib" N.Paşinyan və S.Zurabişvilinin bəyanatlarına baxsaq, müəyyən faktorları görə bilərik. N.Paşinyan parlamentə özünə yaxın qüvvələri buraxıb. Ekspertlər burada "seçilib" sözündən çox, "buraxılıb" sözünü işlətməyi daha doğru sayırlar. Çünki əvvəlcədən oyun elə qurulmuşdu ki, bir qisim siyasətçi kənarda qalmalı, digərlərinin isə parlamentə düşmələri asanlaşmalı idi. Onların sırasında "çiçəklənən Ermənistan" (8,27% və Avropa yönlü "işıqlı Ermənistan" (6,37%) vardır. Onlar N.Paşinyanın rəhbərlik etdiyi "Mənim addımım" bloku ilə birgə parlamentdə olacaqlar. Bunları siyasi oriyentasiyalarına görə bir-birindən elə də fərqləndirmirlər. Belə ki, bu qruplar birmənalı Qərb istiqamətlidirlər. Parlament bununla birtərəfli siyasi düşərgədə olan deputatlardan təşkil olunub. Baş nazir N.Paşinyanın da siyasi mövqeyi məlumdur. Prezident isə "toy generalı"dır. Deməli, hüquqi-inzibati və qanunvericilik aspektlərində Ermənistan sırf qərbyönümlü qüvvələrin rəhbərliyi altındadır.\nAncaq ekspertlər diqqəti bir məqama yönəldirlər. Ermənistan dövlət olaraq tam Rusiyanın təsiri altındadır. İndi rəhbərliyin bu ziddiyyəti necə həll edəcəyi aydın deyil. Ölkə Moskvaya ciddi müqavimət göstərmək iqtidarında deyil. Üstəlik, İran faktoru vəziyyəti daha da mürəkkəbləşdirir. Ermənistan ənənəvi olaraq İranla əlaqəlidir, ancaq indi seçdiyi yeni ağası Amerika bunun tam əksini tələb edir. Deməli, Ermənistanın qərbyönümlü hakimiyyəti real qərbyönümlü siyasət yeritmək üçün Moskva və Tehranın müqavimətini neytrallaşdırmalıdır. Bunu İrəvanın edə biləcəyinə inanmaq absurddur. Bu halda Ermənistan avtomatik olaraq ABŞ-Rusiya-İran üçbucağının ən gərgin məkanı olacaq. Bu, təbii ki, Cənubi Qafqazın geosiyasi mənzərəsinə gərginlik gətirəcək.\nHəmin kontekstdə Ermənistan-Azərbaycan Dağlıq Qarabağ münaqişəsi ətrafında təxribatçı hərəkətlərin edilməsi istisna deyil. Çünki bütün böyük güclər bilirlər ki, bütövlükdə Cənubi Qafqaz üçün bu məsələ çox aktualdır. ABŞ, Aİ və Rusiya həmin çərçivədə kifayət qədər həssas hərəkətlər edə bilirlər. Onların bir nümunəsini xatırlada bilərik.\nBelarus Prezidenti Aleksandr Lukaşenko rusiyalı jurnalistlərə sensasion müsahibə verib. Müsahibənin sensasiya hissəsi məhz Ermənistan-Azərbaycan Dağlıq Qarabağ münaqişəsi ilə bağlıdır. A.Lukaşenko S.Sarkisyan və N.Paşinyanla pərdəarxası danışıqlardan bəhs edib. O deyib ki, S.Sarkisyana Dağlıq Qarabağ ətrafındakı 5 rayonu azad etməsini Vladimir Putinlə bir yerdə təklif ediblər. Ancaq Serj Azatoviç (ifadə A.Lukaşenkonundur – red.) bu təklifdən imtina edib. Səbəb olaraq göstərib ki, Azərbaycan tərəfi həmin addımdan sonra Qarabağa hücum edib oradan erməniləri qovacaq.\nOnda bəs bu informasiya niyə indi verilir? Görünür, bununla göstərilir ki, N.Paşinyan həqiqət üzərində deyil, yalan və iftira üzərində hakimiyyətə gəlib. Heç bir erməni liderini əsl mənada Qarabağ maraqlandırmır. Onlar bu kartdan iqtidara gəlmək üçün istifadə edirlər. Və bu mənada N.Paşinyanın S.Sarkisyandan heç bir fərqi yoxdur.\nA.Lukaşenko sözügedən müsahibəsində daha da irəli gedərək N.Paşinyanı necə təhqir etdiyini açıq deyir. Belarus rəhbəri xatırladır ki, Ermənistan Belarusu Azərbaycana silah satmaqda ittiham edərkən, N.Paşinyana V.Putinin yanında dedi ki, Azərbaycana ən çox silah satan Rusiyadır. Sonra İsrail, üçüncü isə Türkiyə gəlir! Belarus "Polonez" raketləri olmasa, haradasa onuncu sıradadır. Ona görə də A.Lukaşenko üzünü N.Paşinyana tutub sual edib: "Niyə Rusiya gələndə susursan? Putinə etiraz edə bilmirsən?"\nBöyük ehtimalla bu savaş artıq başlayıb və regionun geosiyasi mühiti bundan əziyyət çəkməkdədir. Onu vurğulayaq ki, rusiyalı ekspertlər N.Paşinyanın parlamentdə qələbəsinə çox ehtiyatla yanaşır və onun risklərlə dolu olduğu fikrini irəli sürürlər. Məsələn, rusiyalı ekspert Q.Trofimçuk erməni jurnalistə müsahibəsində deyib ki, Ermənistanın yeni parlamenti daha çox Qərbə meyillidir. Çünki orada təmsil olunan partiyaların hamısı Qərb tipli liberal-demokratik ideologiya yeridirlər. Buna görə də "demək olar ki, bütün parlament Rusiyadan çox Qərbə xoş gəlməyi arzulayır" (bax: Армяно-российские отношения – на пороге новых приключений: Пашинян будет двигаться в направлении Запада? / 1in.am, 13 dekabr 2018). Erməni siyasətçiləri isə şüarlarla Rusiyanı sakitləşdirməyə çalışırlar. Bu, Qərbə açıq mesajdır ki, İrəvan siyasi istiqamətini dəyişir. Q.Trofimçuk inanır ki, Qərb bu mesajı qəbul edəcək.\nMaraqlıdır ki, erməni ekspert və siyasi dairələri hesab edirlər ki, Rusiya tərəfinin narahatlığı əsassızdır. Çünki Ermənistan xarici siyasət kursunda ciddi dəyişiklik etmək və strateji müttəfiqini dəyişmək fikrində deyil. İrəvan əsas olaraq sərbəst fəaliyyət imkanı əldə etməyə çalışır. Bu "sərbəst fəaliyyət"in hansı məqamları nəzərdə tutduğu isə aydın deyil. İndi Rusiya-Ermənistan münasibətlərini müzakirə etmək üçün komissiya yaradılması planı vardır. Bu müzakirələr çox məqamlara aydınlıq gətirəcək.\nBütün bunlara baxmayaraq, Ermənistanda parlament seçkisi Rusiya ilə münasibətlərə bir qeyri-müəyyənlik gətirib. Moskva vəziyyətin bu cür davam etməsinə qətiyyən imkan verməz. Deməli, Ermənistan istiqamətində Kremlin həmlələri davam edəcək. A.Lukaşenkonun dili ilə deyilənlərlə məsələnin yekunlaşdığını düşünmək sadəlövhlükdür. Ekspert dairələrinin də proqnozları hər şey demək deyil. Moskva konkret olaraq geosiyasi, hərbi, iqtisadi və energetika sahələrində İrəvanın hansı addımlar atmağa hazırlaşdığını diqqətlə izləyir.\nMümkündür ki, bu sahələrin hər hansı biri üzrə Ermənistan hökumətinin Moskvanın icazəsi olmadan addım atması qarşı tərəfin səbr kasasını daşıracaq. Bu məqamda Rusiyanın əsl üzünü görəcəklər. Təbii ki, adəti üzrə Qərbin böyük dövlətləri Rusiyaya etirazlarını bəyan edəcəklər. Ancaq Ukrayna və Gürcüstan təcrübəsi göstərir ki, Moskva lazımi anda çox qəti addımlar ata bilir və kimsəyə güzəştə getmək fikrində deyil. Gürcüstanın yolu: yeni prezident nəyi dəyişə bilər? Bu kontekstdə regiondakı geosiyasi vəziyyətə Azərbaycan və Gürcüstanın fəaliyyətləri prizmasından da baxmaq lazımdır. Gürcüstan da yeni seçki keçirdi və orada da hansı xarici siyasətin reallaşacağı aydın deyil. S.Zurabişvili seçkidən dərhal sonra bəyan etdi ki, Rusiya ilə işləmək fikri yoxdur. Lakin Moskvaya M.Saakaşvilidən çox S.Zurabişvili uyğundur. Zatən M.Saakaşivili indi də tərəfdarlarını Tbilisidə etiraz aksiyalarına çağırır. O, meydanları tutub, Tbilisini ələ keçirmək istəyir. Maraqlıdır ki, S.Zurabişvili andiçmə mərasimini Telavidə keçirib. Bu o deməkdir ki, Gürcüstan hakimiyyəti paytaxtda aranın qarışma ehtimalını istisna etməyib. Bu da ona dəlalət edir ki, S.Zurabişvilinin seçkidə qələbəsi müəyyən müəmmalara malikdir. Əgər paytaxtda iğtişaşlar yarada biləcək müxalif güc varsa, deməli, bütövlükdə vəziyyət çətindir.\nİndi geosiyasi vəziyyət daha çox Rusiyanın xeyrinədir. Bundan Gürcüstandakı rusiyameyilli qüvvələr istifadə edərək, öz iradələrini yeritməyə çalışacaqlar. Bütövlükdə Gürcüstanın Rusiyaya yaxınlaşmasına cəhd edəcəklər. Bu halda Gürcüstan da böyük qüvvələrin savaş meydanına çevrilə bilər. Burada risklər azalmayıb, əksinə, daha təhlükəli məzmun kəsb etməyə başlayır. Həmin bağlılıqda Gürcüstan-Ermənistan münasibətlərinin dinamikası maraq doğurur. Şübhəsiz ki, N.Paşinyan Ermənistanı təcriddən xilas etmək üçün Gürcüstan faktorundan yararlanmağa çalışacaq. Bunun üçün İrəvan həm Qərb, həm də Rusiyanın imkanlarından yararlanacaq. Hazırda Gürcüstandan avtomobil yolu ilə Ermənistana yük daşınır. Tbilisi vəd etsə də, həmin daşınmalar dayandırılmayıb. Bunlara dəmir yolu əlavə oluna bilərmi? Ekspertlər bunu istisna etmirlər. Lakin onun hansısa məsələni həll edə biləcəyi ehtimalı azdır. Çünki bu variantda Gürcüstan Türkiyə və Azərbaycan kimi daha əhəmiyyətli iki müttəfiqini itirə bilər ki, bundan da ciddi zərərlər görər. Deməli, əslində, Gürcüstan üçün Azərbaycanla Ermənistan arasında siyasi manevrlər etmək imkanları getdikcə daralır. Bu məqamın Cənubi Qafqazın geosiyasi mənzərəsinə mənfi təsir edəcəyini proqnozlaşdırmaq olar. Hələlik bütün bunların ehtimal səviyyəsində qaldığını qəbul etməliyik. Ancaq real risklər də mövcuddur. Azərbaycan: sabitlik və təhlükəsizlik məkanı Ermənistan və Gürcüstandan fərqli olaraq, Azərbaycan Cənubi Qafqazda sabitlik adası olaraq qalır. Burada xalqla hakimiyyət arasında tam anlaşma mövcuddur. Cəmiyyət Prezident İlham Əliyevin daxili və xarici siyasətini dəstəkləyir. Real faktlar da göstərir ki, Azərbaycanın atdığı addımlar Cənubi Qafqazda heç bir geosiyasi qeyri-müəyyənlik yaratmır. Əksinə, hazırda regional əməkdaşlığın perspektivləri tamamilə Azərbaycanın həyata keçirdiyi layihələrdən asılıdır.\nRəsmi Bakı siyasətini elə qurub ki, regional əməkdaşlıq imkanları ilə qlobal miqyasda əməkdaşlıq bir-birini tamamlayır. Özü də bu, yalnız Azərbaycanın maraqları ilə müəyyən olunmur. Bakı Gürcüstan, Türkiyə, Rusiya və İranın maraqları ilə uzlaşan proqramlar həyata keçirir. Bu zaman ABŞ və Avropa ölkələri də unudulmur. Bunu konkret faktlar üzərində izah edə bilərik. Azərbaycan Şimal-Cənub və Cənub-Qərb dəhlizləri ilə həm Rusiya, həm də İranla tranzit və ticarət əlaqələrini yüksək səviyyədə təmin edə bilər. Bakı bu iki qonşu dövlətlə çoxlu sayda ortaq layihələr reallaşdırır. ABŞ İran və Rusiyaya sanksiya tətbiq edəndə "Cənub Qaz Dəhlizi" layihəsində iştirak edən dövlətlərə bunun aid olmadığını da bəyan etdi.\nAzərbaycan Rusiya və İranla enerji sahəsində də əməkdaşlıq edir. Buraya həm neft-qaz, həm də elektrik enerjisi daxildir. Hazırda Bakının Moskva və Tehranla münasibətlərində heç bir problem yoxdur. Təbii ki, bu, ciddi faktordur. Çünki bütövlükdə Cənubi Qafqazda geosiyasi sabitliyi təmin etmək İran və Rusiya faktoru ilə sıx bağlıdır. Azərbaycanın Türkiyə siyasəti haqqında ayrıca danışmaq olar. Lakin Cənubi Qafqazda geosiyasi sabitlik aspektində onu vurğulamaq olar ki, bu iki qardaş dövlət regionun maraqları kontekstində fəaliyyət göstərirlər. Onlar Rusiya, İran və Gürcüstanın da daxil olduğu təhlükəsizlik sisteminin yaradılması istiqamətində ciddi addımlar atırlar. Ermənistan isə həmin prosesə təcavüzkarlığından əl çəkdiyi halda qoşula bilər. Azərbaycan-Türkiyə münasibətləri hazırda bütün istiqamətlərdə çox yüksək səviyyədədir. Onların əməkdaşlığından regionun heç bir ölkəsi zərər görmür. Əksinə, beynəlxalq layihələrin reallaşmasında Azərbaycanla Türkiyənin olduqca böyük rolu vardır.\nBütün bunlar onu göstərir ki, indiki mərhələdə Azərbaycan Cənubi Qafqazda geosiyasi sabitliyi təmin edə biləcək əsas gücdür. Rəsmi Bakının yeritdiyi xarici siyasət ancaq regional əməkdaşlığa, təhlükəsizliyə və nəqliyyat-logistik infrastrukturun inkişafına xidmət edir. Bu isə o deməkdir ki, Cənubi Qafqazın geosiyasi dinamikası böyük ölçüdə Azərbaycanın fəaliyyəti ilə sıx bağlıdır. Bu məqam yaxın perspektivdə Azərbaycanın regional lider kimi mövqeyini daha da möhkəmləndirəcəyi barədə verilən proqnozların tam əsaslı olduğunu təsdiq edir.\nBeləliklə, son hadisələr göstərir ki, Cənubi Qafqaz yeni geosiyasi proseslərin şahidi ola bilər. Burada iki tendensiya qarşı-qarşıya gəlib. Onlardan biri daha çox Ermənistanın qeyri-müəyyən davranışlarından qaynaqlanan risklərin meydan gəlməsidir. Gürcüstanın da seçkidən sonra oynayacağı rolu zaman göstərəcək. İkinci tendensiya Azərbaycanın atdığı addımlarla regionda sabitlik və təhlükəsizliyin təmini üçün yeni imkanların açıldığını ifadə edir. Bunlardan hansının qalib gələcəyini zaman göstərəcək. Lakin bütövlükdə Cənubi Qafqazda geosiyasi mənzərənin mürəkkəbləşdiyi nəticəsini çıxara bilərik. Newtimes.az


Rayan Giqqz: "Bakıdan qələbə ilə ayrılmaq üçün əlimizdən gələni edəcəyik"\nUels yığmasının baş məşqçisi Rayan Giqqz Bakıda Azərbaycan millisinə qarşı keçirəcəkləri AVRO-2020-nin seçmə oyunundan əvvəl fikirlərini bildirib. “Bakcell Arena”nın konfrans zalında keçirilən mətbuat konfransında təcrübəli çalışdırıcı zədəsini yenicə sağaldan Qaret Beylin sabah meydana çıxa biləcəyini söyləyib:\n“Bakıda olmaqdan məmnunluq hissi duyuram. Az müddət olsa da, burda xoş vaxt keçirəcəyimi düşünürəm. Düzdü, sabah bizi çətin oyun gözləyir. Bizim kimi, meydan sahibləri də qalib gəlməyə çalışacaq. Biz də burdan qələbə ilə ayrılmaq üçün əlimizdən gələni edəcəyik. İntizamlı futbol oynamaq bizim üçün çox vacibdi.\nKlubdan gəldikdən sonra futbolçuların məşq etməyə çox vaxtları olmadı. Bu səbəbdən ilk günlərdə bir qədər çətinlik oldu. Ancaq düşünürəm ki, onlar peşəkardılar və sabah meydanda verilən tapşırıqları yerinə yetirə biləcəklər.\nAzərbaycana qarşı futbolçu kimi çıxış etmişəm. Sabah isə məşqçi kimi texniki zonada yer alacam. Yenə həyəcanla matçı gözləyirəm”.


Azərbaycanda qlobal istiləşməyə qarşı hansı işlər görülür? – AÇIQLAMA – AzerTimes\nAzərbaycanda qlobal istiləşməyə qarşı hansı işlər görülür? – AÇIQLAMA\nBunu AzerTimes-ə açıqlamasında ekoloq Fikrət Cəfərov deyib.\nO bildirib ki, bu gün ekologiyaya təsirlər əsasən enerji sektorundadır və enerjinin yaşıllaşdırılması istiqamətində mühüm işlər aparılır: “Bildiyiniz kimi, qlobal iqlim dəyişikliyinə səbəb olan əsas amillərdən biri istixana qazlarının havaya buraxılmasıdır. Ölkədə bütün energetika müəssisələri təbii qazla təmin olunub və bundan istifadə olunur. Bu da keçmişdə istifadə olunan yanacaqdan fərqli olaraq havaya buraxılan zərərli qazların miqdarının 15-20 dəfəyə yaxın azaldılması deməkdir. Digər tərəfdən, Azərbaycan Dövlət Neft Şirkəti (SOCAR) yeni strategiya qəbul edib. Bu strategiyanı 20-20-20 adlandırmaq olar. İlk 20 faiz atmosferə atılan qazların miqdarının azaldılması, o biri 20 faiz bərpa olunan enerji mənbələrindən istifadə olunmasıdır. Bu gün quruda və dənizdə günəş panellərindən və külək enerjisindən istifadənin miqyası genişləndirilir. Qeyd etdiyimiz digər 20 faiz isə metan qazların emalıdır. Neft çıxarılması zamanı aşağı təzyiqli qazlar meydana gəlir. Onları emal və istifadə etmək çox təhlükəlidir. Bu səbəbdən çox zaman onu yandırırdılar. Bu gün SOCAR-ın proqramında həmin qazların yığılması, tənzimlənməsi və istifadəsi nəzərdə tutulub. Beləliklə, həmin qazlar artıq birbaşa atmosferə buraxılmayacaq. Hesab edirəm ki, bu mənada Azərbaycanın iqlim dəyişikliyinə qarşı fəaliyyətini müsbət qiymətləndirmək olar”.\nEkspert iqlim dəyişikliyinə səbəb olan digər amilin isə nəqliyyatın karbon emissiyası ilə bağlı olduğunu deyib və bu istiqamətdə də ölkədə müsbət işlər görüldüyünü diqqətə çatdırıb: “Birinci növbədə, Avropa standartlarına keçid edilib. Yanacaq sistemində dəyişiklik olunub. Bu gün elektrikli avtomobillərdən istifadə dövlətin əsas siyasətinin tərkib hissəsidir. Müxtəlif güzəştlər, rüsumların azaldılması ölkəyə hibrid avtomobil və elektromobillərin gətirilməsini asanlaşdırıb. Bunun sayəsində nəqliyyatdan havaya buraxılan zərərli qazların miqdarı xeyli dərəcədə azalıb və ölkədə hibrid və elektrikli avtomobillərin sayı kifayət qədər artıb”.\nQeyd edək ki, son illərdə yanğınların artması və yaşanan quraqlıq qlobal iqlim dəyişikliklərinin göstəricisi hesab edilir. Son bir neçə ildə qlobal temperatur 1,1 °C artıb. Bununla əlaqədar imzalanan Paris Sazişinə əsasən, ölkələr mitiqasiya cəhdləri ilə istiləşməni “2.0 °C-dən aşağıda” saxlamaq haqqında razılığa gəliblər. Lakin vədlərə baxmayaraq, hazırkı siyasətə əsasən, əsrin sonuna kimi qlobal istiləşmənin təxminən 3,0 °C-ə çatacağı gözlənilir. İstiləşmənin 1,5 °C-ə qədər məhdudlaşdırılması planı isə yalnız 2030-cu ilə qədər emissiyaların yarıya, 2050-ci ilə qədər isə sıfıra endirildiyi halda baş tuta bilər.\nSonrakı xəbərKarateçilərimiz Dünya Məktəblilərinin İdman Oyunlarında 6 medal qazanıblar\nƏvvəlki xəbər15 sentyabr Azərbaycan-Türkiyə qardaşlığının tarixi sübutudur – Sevil Mikayılova


Bolt – Sürücü aldadaraq çox pul alması – Şikayətim var\n← Bolt – oturanda 7 manat duşəndə 10 manat\nBolt – Blok olunmusam haqdiz yere →\n77 PD 174 Xazar markalı maşın. Xırdalan daxili 1.83 AZN müəyyən edilmiş ödənişi 3 AZN bildirərək artıq ödəmə alıb. Adı Nihat.\nÇox şərtsiz və ləyaqətsiz biridir. Bu sürücü haqqında tədbir görülməyib mənə məlumat verilməzsə mən hüquqi orqanlarla şikayətimi davam etdirəcəyəm.\nSalam, Mənim şikayətim sürücünün kobudluğu ilə bağlıdı. 99GY503 Ümumiyyətlə şəhərdən Xırdalana bütün taksilər imtina edirlərki tıxacdı. Bu necə sistemdi bilmirəm. Dünən taksi gəlib oturmuşam yolda bilibki xırdalana gedirəm yolun ortasında saxlayıbki düşün ora gedə bilmərəm mən.Naviqatorda müştərinin hara getdiyini göstərmir…


Əsl Şekspir kimdir? –\nƏsl Şekspir kimdir? – ARAŞDIRMA\n10:56 20 Noyabr 2013 Oxunub : 13224\nÜç əsrdir ki, dahi Uilyam Şekspirin əslində kim olması barədə mübahisələr səngimək bilmir. Şekspirin ölümündən 7 il sonra onun əsərlərinin “Böyük Folio” adlanan ilk toplusu buraxılmışdı ki, onu bəzən “İkinci Bibliya” da adlandırırlar. Amma elə həmin il Şekspirə qəbirüstü abidə qoyulanda məlum oldu ki, bu abidə ilə “Folio”da şəkli olan insan qətiyyən bir-birlərinə oxşamırlar.\nKitabdakı şəkildə təsvir olunan insan sanki bir ingilis lordu idi. Qəbirüstü abidə isə balacaboy, tösmərək, bığlı, özündənrazı bir insanı əks etdirirdi. “Romeo və Cülyetta”, “Hamlet”, “Otello”, “Makbet” kimi əsərlərin müəllifi bu cür ola bilməzdi. Amma o da məlumdur ki, əsl Şekspir heç nəyi ilə lordu xatırlatmırdı. Həm abidənin, həm də şəklin Şeksprin müasirləri tərəfindən yaradıldığını nəzərə alsaq, ortaya sual çıxır: Bunlardan hansı Şekspirdir? Və əgər biri Şekspirdirsə, o biri kimdir?\nÇoxları bu fikirdədir ki, Stratford–on-Eyvon şəhərində doğulub yaşamış Uilyam Şekspir (əsl soyadı Şakespir olub) öz qəbirüstü abidəsində təsvir olunmuş şəxsdir. “Folio”da qravürası olan şəxs isə həmin əsərlərin gerçək müəllifidir və stratfordlu Şakespir deyil. Bu şübhələr üçün kifayət qədər əsaslar var.\nƏlbəttə, həmin əsərləri Şeksprin yazdığına heç bir şübhə yoxdur. Sual budur “Şekspir” imzası altında gizlənən şəxs əslində kim olub?\n1747-ci ildə Corc Qrin adlı keşiş çox qiymətli bir sənəd aşkarlayır. Bu, Şekspirin öz əlilə yazılmış vəsiyyəti idi. Vəsiyyətnamədən onu yazan adamın xasiyyəti üzə çıxır. Bəlli olur ki, Şekspir dahi əsərlər yarada bilməyəcək qədər cılız, xəsis və smic adam olub. Belə ki, vəsiyyətnamədə evdəki çəngəl-qaşığa qədər hər şeyin siyahısı tutulmuş olsa da, onun əsərləri haqqında bir cümlə də deyilməyib.\n- Həmin sənəddə o, arvadına, qızına çarpayısını, məişət əşyalarını, pərdəni, qaşığı, çəngəli vəsiyyət edib. Amma bircə yerdə də mən öz kitablarımı kimə bağışlayıram deyə bir qeyd yoxdur. O, həmin əsərləri yazmış dramaturq Şekspirdisə, onun zəngin bir kitabxanası olmalı idi. Amma vəsiyyətnaməsində kitablarla bağlı heç bir işarə yoxdur,- deyə ədəbi tənqidçi, Şekspirin bilcisi Əsəd Cahangir AzVision.az-a bildirib.\nMaraqlıdır, niyə? Axı hələ o dövrün özündə Şekspirin əsərləri kifayət qədər böyük maddi dəyərə malik idi. Bəs onlar necə unudula bilərdi? Bəlkə ona görə ki, Şakspirin həmin əsərlərə heç cür haqqı çatmırdı?\nHər halda, faktdır ki, vəsiyyətnaməni aşkarlayan Qrin dahi sayılan insanın bu dərəcədə cılızlığını özünə dərd edərək, yatağa düşmüşdü...\nGetdikcə bu qəbildən olan faktlar çoxalır. Nəsil-nəsil araşdırmaçıların üzə çıxardığı faktlar Şeksprinin müəllifliyinin daşını-daş üstə qoymurdu. Bəlli olur ki, əsl stratfordlu Şakespir sələmçiliklə məşğul imiş və borcunu vaxtında ödəyə bilməyən dəmirçi qonşusunu məhkəmələrdə çürüdürmüş. “Venesiya taciri” əsərini yazan şəxs bunu necə edə bilərdi?\nBundan başqa, Şeksprinin əsərlərində 20 min sözdən istifadə olunub. Halbuki, real Şakespir əslində kəmsavad insan olub və hətta sənədlərə imzasını güclə çəkirmiş. Və heç kim heç vaxt onun bir sətir yazdığını belə görməyib. Düzdür, qəbirüstü abidəsində əlində lələklə təsvir olunsa da, məlumdur ki, bu lələk hardasa 100 il sonra abidəyə əlavə olunub. 1622-ci ildə heykəl yeni qoyulanda isə Şekspirin əlində torba təsvir olunurmuş.\nReal stratfordlu Şakespir heç vaxr xarici dil bilməyib. “V Henri” əsərində isə fransızca yazılımış bütöv səhnələr var.\nƏdəbi tənqidçi və Şekspirin bilcisi Əsəd Cahangirin AzVision.az-a dediyinə görə, Şekspirin 37 pyesindən və iki poemasından yalnız bircə əsəri - “Kral Lir” faciəsi bilavasitə ingilis həyatından bəhs edir. Yerdə qalan əsərləri Avropanın bu və ya digər xalqlarının həyatını çevrələyir. Yəni bu əsərləri Stratfordda doğulan, orada yaşayıb dünyasını dünyasını dəyişən Şekspir yaza bilməzdi. İbtidai məktəbi bitirən, aşağı təbəqədən çıxan, ali təhsil almayan bir adamın bu qədər savadlı və zəngin biliklər xəzinəsini özündə əks etdirən əsərlər yazması inandırıcı deyil.\n- 1612-ci ildən 1616-ci ilə qədər, yəni 4 il müddətində Şekspir heç bir əsər yazmayıb. Onun ən axırıncı əsəri “Tufan”dır, 1612-ci ildə yazıb. Maraqlıdır ki, 4 il ərizndə o, niyə heç nə yazmayıb? Digər tərəfdən, Şekspir əgər məşhur dramaturq idisə, o dövrün ənənəsi vardı: məşhur dramaturq vəfat edəndə qələm yoldaşları onun haqqında hökmən nekroloq yazırdılar. Məsələn, o dövrün dramaturqlarından Şeksprin böyük müasiri Kristofer Marlo, Ben Conson və digərləri haqqında ölümündən sonra qələm yoldaşları saysız-hesabsız nekroloqlar yazıblar. Amma Uilyam Şekspir haqqında bir dənə belə nekroloq yoxdur. Əgər o, doğurdan da məşhur dramaturq idisə, niyə qələm yoldaşları onun haqqında heç bir yerdə də nekroloq yazmayıblar? – deyə Əsəd Cahangir soruşur.\nŞekspirin əsərlərinin əslində Şekspir tərəfindən yazılmadığı fikrinə inananların arasında Çarlz Dikkens, Ralf Emerson, Bismark, Lord Palmerston, Uolt Uitmen, Anna Axmatova, Vladimir Nabokov, Ziqmund Freyd və digər məşhur şəxslər də inanırdılar. Mark Tven isə Şekspiri “dünyada heç vaxt mövcud olmamış insanların ən böyüyü” adlandırmışdı.\n19-cu əsrin sonlarından başlayaraq, əsl Şekspirin kim olması haqqında mübahisələr qızışıb. Bu müqəddəs yerə namizəd kimi Frensis Bekon, Qraf Retlend, Qraf Oksford, Qraf Derbi, kral I Yakov, kraliça Yelizaveta, onun favoriti Ser Uolter Reyli (qraf Esseks), dramaturq Kristofer Marlo və digərlərinin adları çəkilib. Ümumilikdə, bu adların sayı 50-yə yaxındır. Versiyaların hər birini təsdiqləyən dəlillər olsa da, heç birini mübahisəsiz qəbul etmək də mümkün deyil. Ona görə, mübahisələr hələ də davam etməkdədir.\nBu gün Şeksprin kimliyi haqqında sual elmi problemdir. Çünki faktlara əsaslanır. Ona görə də bütün elmi problemlər kimi elmi metodla həll olunmalıdır. Faktik olaraq, dünyada Şekspiri öyrənən iki fərqli elm sahəsi var. Onlardan birincisi, Stratford məktəbi bu yanaşmadan çıxış edir ki, Şekspir dahi şair olub və əsərlərini də özü yazıb.\nƏsəd Cahangir: “Birincisi, rəsmi versiyadır ki, o əsərlərin müəllifi 1564-cü ildə aprelin 23-də Stratford şəhərində doğulan və 1616-cı ildə aprelin 23-də Stratfordda vəfat edən Uilyam Şekspirdir. Yəni o, kasıb bir ailədən olub, ibtidai təhsil alıb, teatra böyük həvəs göstərib, Londona gəlib, burada evlənib, qızları, oğlu olub, ondan sonra teatrda mehtər işləyib. Ora gələn varlı adamların atlarını saxlayıb, suflyorluq edib, ikinci dərəcəli rollar oynayıb. `Qlobus` teatrının yaradan iki əsas insandan biri olub. Öz əsərlərini yazıb və böyük şöhrət qazanıb. Bu, rəsmi versiyadır. Bu versiyanın tərəfdarlarına `stratfordçular` deyirlər”.\nİkincisi, Qeyri-Stratford məktəbi isə bu yanaşmanı əsas götürür ki, Şeksprin əsərlərini əslində özü yazmayıb, amma kimin yazması sualına da vahid cavab verə bilmir.\nElmdə hansısa mürəkkəb problemlə bağlı fərqli hipotezlərin olması əslində normaldır. Ona görə də, Şekspirşünaslığın ikinci qoluna da tam ciddiyyəti ilə yanaşmaq və bundan qorxmaq lazım deyil. Çünki Şeksprin əsərlərini əslində özünün yazmadığını qəbul etsək belə, bu, nə həmin əsərləri, nə də ki, gerçək Şekspiri gözdən salır. Sadəcə olaraq, biz dünya ədəbiyyatının ən böyük oyununun sirli pərdəarxasına boylanacağıq.\nŞekspirşünaslığın ikinci yanaşması ilə maraqlananlar buna məhz elmi metodla yanaşmalıdırlar, şayiə və dedi-qodular əsasında yox.\nBəs “Şekspir” imzası altında dünyanı fəth etmiş məşhur əsərlərin gerçək müəllifi əslində kim olub? Gəlin, əsas versiyalarla tanış olaq.\nBu sahədə yazılan ən nüfuzlu araşdırmalardan biri Kolubmiya Univertsitetinin professoru Ceyms Şapironun “Contested Will: Who Wrote Shakespeare” kitabıdır. Şapiro dolaşıqlığın əsas günahkarı kimi 1790-cı ildə Şeksprin əsərlərinin 10 cildliyini nəşr etdirən Edmond Melounu göstərir. Belə ki o, Şekspirin əsərlərində xüsusilə də, sonetlərində bioqrafik dolaşıqlardan qaçmaq üçün müəllifin şəxsiyyətinə aydınlıq gətirə biləcək bütün hissələri ixtisar etmişdi.\nŞekspirin əsərlərinin əsl müəllifi hesab olunan şəxslərdən biri, araşdırmaçı Tomas Luninin fikrincə, 17-ci Oksford Qrafı Eduard Devir olub. Luni 1920-ci ildə dərc olunan “Aşkarlanmış Şekspir” kitabında bu versiyanı əsaslandırmaq üçün kifayət qədər arqumentlər gətirir. Belə ki, qraf Oksford saraya yaxın, kübar səyahət etməyi sevən, İtaliyanı yaxşı tanıyan və ədəbi qabiliyyəti olan bir şəxs olub. Amma iş ondadır ki, qraf Oksford 1604-cü ildə dünyasını dəyişib. Şekspir isə həmin ildən sonra da əsərləri yazıb.\n- Başqa bir fikrə görə, əsl Şekspir Qraf Sauthempton olub,- deyir Əsəd Cahangir.- O, Yelizaveta dövründə çox böyük mənsəb sahibi olan bir əsilzadə idi. Xüsusi dərnəyi var idi, orada intellektuallar toplaşıb elmi və bədii yaradıcılıqla məşğul olurdular. Digər versiyaya görə, həmin əsərlər çoxlu sayda müəlliflər heyətinin birgə əməyinin məhsuludur. Onların fikrincə, bir insan bu qədər zəngin hərtərəfli biliklərə malik ola bilməzdi. Çünki Şekspirin əsərlərində çoxlu tarixi, coğrafi, ədəbi-fəlsəfi bilgilər toplanıb. Dünyanın müxtəlif xalqlarının tarixindən həyatından bəhs edən əsərlər yazıb.\n“Şekspirliyə” ən iddialı namizəd isə Retlend qrafı Rocer Menners hesab olunur. Günü bu gun də Vindzor sarayındakı portretlərin arasında onun da şəkli var. Yeri gəlmişkən, qraf Retlend Frenses Bekonun yetirməsi olub. Tomas Luni də qeyd edir ki, Şekspirin əsərlərini analiz edəndə biz məhz onun psixoloji portretini görürük.\nMüasirlərinin yazdığına görə, qraf Retlendin gözəl ədəbi zövqü, yüksək savadı, sirli mövzulara meyili olmaqla yanaşı, o, çox həssas, kübar və əlbətə ki, saraya yaxın bir insan olub. Musiqini və qadınları çox sevir, hər ikisindən yaxşı baş çıxarırmış. Bütün bu keyfiyyətlər onu Əsl Şekspir saymaq üçün bəs edərdi. Amma başqa faktlar da az deyil. Məsələn, 1612-ci ildə qraf Retlend öləndən sonra Şekspir bircə sətir belə yazmayıb.\nBundan başqa, o, “Hamlet”dəki hadisələrin cərəyan etdiyi Danimarkada diplomatik xidmətdə olub. Məhz onun Danimarkaya səfərindən sonra “Hamlet”in ikinci nəşri çıxıb ki, bu nəşrdə həmin ölkənin həyatı daha dəqiq təsvir olunurdu.\nŞekspir sujetlərinin demək olar ki, hamısına Retlendlərin Belvuardakı qəsrinin kitabxanasında saxlanılan əsərlərdə rast gəlmək mümkündür. Şakespirdə Şekspir olmaq üçün çatışmayan bütün cəhətlər Retlenddə olub. O, Avropada çoxlu səyahət edib, İrlandiyada savaşıb, dənizdə səyahət zamanı dəhşətli fırtanaya düşüb... Saray intriqlarının pərdəarxasına yaxşı bələd olub. Esseks sui-qəsdində iştirak edib, həbs olunub və “Tauer” zindanına qapadılıb. Onun həyatının bu dönüşləri demək olar ki, Şekspirin bənzər sujetli məşhur əsərləri ilə təxminən eyni vaxta təsadüf edib.\nƏn əsası isə, Retlend Şekspirliyə namizədlərin arasında yeganə insandır ki, Uilyam Şakespirin özü ilə şəxsi münasibəti olub. Retlendin teatra da xüsusi marağı varmış.\nQraf Retlendlə kraliça Yelizavetlə arasında dərin, ehtiraslı, eyni zamanda gizli sevginin olduğu da bildirilir. Lap Romeo və Cülyetta kimi. Hətta Retlend öləndə Yelizaveta onun özü üçün nəzərdə tutulmuş yerin yaxınlığında basdırılmasına göstəriş verib.\nYaxsı, bəs Şekspirin dahiyanə əsərlərinin əsl müəllifi özünün nəhəng dühasını nə üçün gizlətməli idi?\nBəzən buna yalnış olaraq, belə bir səbəb göstərirlər ki, əsilzadə bir insan üçün şeir və pyeslər yazmaq ayıb sayıla bilərdi. Amma bu fikir həqiqətə uyğun deyil, çünki o dövrlərdə hətta kralların özləri belə, məsələn, şeir yazmağı nəinki ar bilir, hətta bununla fəxr edirdilər. Şekspir imzası isə ilk dövrlərdə məhz sonetlərə və poemalara qoyulurdu.\nBu oyunun qurulması da iki səbədən irəli gələ bilərdi. Birincisi, siyasi məsələrlə bağlı olaraq, müəllif öz adını gizlədərdi. Bir də ola bilər ki, öz adının ətrafında sirr haləsi yaratmaq, əbədi bir müəmmaya çevrilmək, bununla da tarix, zaman, əbədiyyət səhnəsində bir tamaşa qurmaq istəyib. O, bütün dünyanı teatr kimi görür və özü də bu teatrda sirli rolunu oynayıb.\n- Şekspirin rəsmən 37 pyesi var. – deyir Əsəd Cahangir.- Amma fikrimcə, əslində 38-ci pyes də mövcuddur. O pyesin adı “Şekspir məsələsi”dir. Mənə elə gəlir ki, bu pyesin pərdəsi ta ki Qiyamətə qədər qaldırılmayacaq. Bu, Şekspirin bəşəriyyətlə qurduğu ən böyük və ən dahiyanə bir tamaşasıdır. Və qiyamətin özünə qədər çözülməyəcək bir tragikomediyadır.


“Azərbaycanda yanğınların sayı azalıb“\n18 İyun 2013 11:34\nAzərbaycanda 2013-cü ilin 5 ayı ərzində ötən ilin müvafiq dövrü ilə müqayisədə yanğınlara çağırışların sayı 426 hadisə və ya 15,2 faiz, yüksək saylı çağırışla söndürülən yanğınların sayı isə 9 fakt və ya 60 faiz azalıb. Eyni zamanda yaşayış sahəsində baş vermiş yanğınların sayı 119 hadisə və ya 14,6 faiz, digər obyekt və qurumlarda baş verən yanğınların sayı 38 hadisə və ya 6,4 faiz, yanan tikili sahəsi 5952 kvadrat metr azalıb.\nBu barədə fövqəladə hallar nazirinin müavini Faiq Tağızadə ombudsmanların XI Bakı Beynəlxalq Konfransında çıxışı zamanı bildirib.\nOnun sözlərinə görə, qeyd olunan dövr ərzində yanğın yerində azyaşlıların həlak olması 3 fakt, yanğından xəsarət alanların sayı 6 fakt azalıb. Mühafizə olunan tikili sahəsi 21854 kvadratmetr, xilas olunan insanların sayı 7 nəfər, təxliyə olunan insanların sayı 85 nəfər artıb:\n"Ümumilikdə ötən ilin müvafiq dövrü ilə müqayisədə yanğınlarla bağlı bütün statistik nəticə və göstəricilər müsbət dinamika ilə yekunlaşıb. Bundan başqa il ərzində yanğınlardan həlak olan insanların sayı ölkə əhalisinin hər 100 min nəfərinə Azərbaycanda orta hesabla 0,49 nəfər düşürsə, digər ölkələrdə bu göstərici 3,3-11,7 nəfər təşkil edir".\nNazir müavini onu da deyib ki, Avropa və Asiyanın inkişaf etmiş ölkələrində il ərzində hər min nəfərə düşən yanğınların sayı 1- 6 təşkil edirsə, Azərbaycanda hər min nəfərə 0,55 yanğın düşür. F. Tağızadə, həmçinin bildirib ki, sularda təhlükəsizliyin təmin edilməsi istiqamətində həyata keçirilmiş tədbirlər sayəsində son 3 il ərzində çimərlik ərazilərində suda batma halı olmayıb.//trend//


Qaz sayğacları ilə bağlı DƏYİŞİKLİK\nTarix: 8-09-2020, 11:33 Oxunma sayı: 129 Bölmə: Cəmiyyət\n"Azəriqaz” İstehsalat Birliyi qaz sayğaclarının idarə edilməsində işin səmərəliliyini təmin etmək üçün yeni layihənin həyata keçirilməsini planlaşdırır.\n"Azəriqaz” İstehsalat Birliyinin İctimaiyyətlə Əlaqələr şöbəsindən bildirilib.\nVerilən məlumatlara görə, hazırda həm istismar müddəti başa çatan, həm də dövri yoxlama müddəti yaxınlaşan (əhali abonent qrupu üçün 5 ildən bir) sayğaclar smart-kart tipli və ya mexaniki-elektron tipli olmasından asılı olmayaraq, bəzi istisnalar edilməklə əksər hallarda mexaniki-elektron tipli sayğaclarla əvəzlənir.\nQuraşdırılan bu sayğacların göstəricilərinin fiziki olaraq oxunuşu üçün xeyli sayda nəzarətçi işə cəlb olunur. Bu baxımdan işin səmərəliliyinin artırılması məqsədilə qərara alınıb ki, abonentlərin istifadəsində olan mövcud mexaniki-elektron tipli sayğaclara əlavə onlayn nəzarət qurğuları yerləşdirilsin.\nRadio dalğa ötürücüləri ilə çalışan qurğular imkan verir ki, uzaq məsafədən nəzarətçi fərdi yaşayış evinə yaxınlaşmadan səyyar terminalla mexaniki-elektron tipli sayğacın məlumatlarını bir neçə dəqiqə ərzində oxuyaraq mərkəzi bazaya ötürsün.\nMexaniki-elektron tipli sayğac öz funksiyasını əvvəlki kimi yerinə yetirir. Sadəcə qaz axını ilə bağlı məlumatlar paralel olaraq uzaqdan idarəediləcək formada qurğunun qeydiyyatına düşür.\nBu qurğuların bir neçə modeli mövcuddur. Onlardan bəziləri fiziki müdaxilə olmadan uzaqdan idarəetmə ilə borclu abonentin mexaniki-elektron tipli sayğacının klapanının bağlanmasına da şərait yaradır.\nBeləliklə, çox sayda işçi sayğac göstəricilərinin oxunmasına cəlb edilməyəcək, onlar digər mühüm işlərdə səmərəli istifadə olunacaq.\nEyni zamanda nəzərə alsaq ki, çoxmərtəbəli binalarda da smart-kart tipli sayğaclar dövri yoxlanış müddəti bitdiyi zamanı mexaniki-elektron tipli sayğaclarla əvəz edilə bilər, bu halda da, abonentin hər dəfə qapısı döyülərək narahat edilməsi minimuma enəcək.\nBaşqa bir halda, onlayn nəzarət qurğuları mexaniki-elektron tipli sayğacların göstəricilərinin ilin sonunda tam vaxtında oxunmasını təmin edəcək.\nBununla da güzəştli limit həddinin hesablanması ilə bağlı hər yeni ilin yanvar ayının birinci on günlüyündə oxunma aparıldığı üçün abonentlərin narazılığına son qoyula bilər. Yəni, limitlə bağlı keçid dövrünü smart-kart tipli sayğaclarda olduğu kimi mexaniki-elektron tipli sayğaclarda da eyni vaxtda – hər il dekabrın 31-də tənzimləmək üçün şans yaranır.


Bu şəxslərə də müavinət veriləcək - RƏSMİ » Regionxeberleri.com\nRegionxeberleri.com » Sosial » Bu şəxslərə də müavinət veriləcək - RƏSMİ\nBu şəxslərə də müavinət veriləcək - RƏSMİ\nBunu Əmək və Əhalinin Sosial Müdafiəsi Nazirliyinin Sosial Xidmətlər Agentliyinin Övladlığagötürmə və valideyn himayəsindən məhrum olmuş uşaqlarla iş departamentinin müdiri Cavid Şahmalıyev bildirib.\nOnun sözlərinə görə, Əmək və Əhalinin Sosial Müdafiəsi Nazirliyi tərəfindən övladlığa götürmə ilə bağlı stimulılaşdırma stimulılaşdırma proqramı tərtib edilib. Bu proqrama əsasən, 18 yaşadək sağlamlıq imkanları məhdud uşaqları övladlığa götürən şəxslərə 480 manat aylıq müavinətin ödənilməsini təklif edilib:\n“Sağlamlıq imkanları məhdud uşaqların indiyədək övladlığa götürülməsi praktikası olmayıb. Buna görə də belə uşaqları uşaqları övladlığa götürən şəxslərə müavinətin ödənilməsini təklif edilib. Amma bu, hələ layihədir. Bunun üçün “Sosial müavinətlər haqqında” qanuna dəyişikliklərin edilməsi təklif olunub”.\nC.Şahmalıyev qeyd edib ki, çox zaman 3 yaşdan yuxarı uşaqlar övladlığa götürülmür. Buna görə də 3 yaşdan yuxcarı uşaqların bir qismi müəssisələrdə qalır. Ona görə də belə uşaqları övladlığa götürən şəxslərə 160 manat aylıq müavinətin ödənilməsi təklif edilib.\nAgentlik rəsmisi bu uşaqların təhsil, səhiyyə xərclərinin dövlət tərəfindən qarşılanmasının təklif edildiyini də açıqlayıb.\nUşaq pulunu bərpa etməli, yoxsa əlavə resursları təhsilə, elmə yönəltməli? - RƏY


Bakıda və Riqada yanvarın 20-də törədilən faciələr anılıb/FOTO » INFORM.az - Information Portal\nINFORM.az » Layihələr » Diaspora Akademiyası » Bakıda və Riqada yanvarın 20-də törədilən faciələr anılıb/FOTO\n20.01.2019 / 00:30\nBakıda və Riqada yanvarın 20-də törədilən faciələr anılıb/FOTO\nİnform.az-ın Trend-in verilən məlumatına istinadən verdiyi xəbərə görə, tədbir hər iki ölkədə eyni gündə baş verən faciə qurbanlarının xatirəsinin bir dəqiqəlik sükutla yad edilməsi ilə başlayıb.\nLatviya ictimaiyyəti, hökumət nümaayəndələri və Azərbaycan icmasının tanınmış şəxslərinin iştirakı ilə keçirilən tədbirdə əvvəlcə Riqada, sonra Bakıda törədilən 20 Yanvar faciəsinə aid sənədli film nümayiş etdirilib.\n20 Yanvar hadisəsinin canlı şahidi olduğunu qeyd edən səfir Cavanşir Axundov 1990-cı il yanvarın 19-dan 20-nə keçən gecə keçmiş Sovet İttifaqının qoşun hissələrinin Azərbaycanda milli azadlıq hərəkatını boğmaq üçün Bakı şəhərinə yeridilərək dinc əhaliyə divan tutduğunu və yüzlərlə insanı qətlə yetirdiyini söyləyib. Hər iki ölkədə baş vermiş oxşar faciələri heç vaxt unudulmayacaq və yaddaşlara qanla yazılmış azadlıq günü kimi dəyərləndirən səfir azərbaycan və latış xalqlarının iradəsi sayəsində tarixin dəyişdiyini vurğulayıb.\nXüsusi qəddarlıqla törədilən bu cinayətin təfərrüatlarından bəhs edən səfir həlak olanlar arasında qadınlar, uşaqlar və qocaların da olduğunu bildirib. Tankların qarşısına əliyalın çıxan xalq əzmini nümayiş etdirib. Azərbaycan qadınları da ərlərindən, atalarından, oğullarından geri qalmadan ölüm mübarizəsinə qoşularaq şücaət göstərib. Lakin qabaqcadan hazırlanmış bu təcavüz aktı Azərbaycan xalqının demokratiya, milli azadlıq və ərazi bütövlüyü uğrunda əzmini qıra bilməyib.


MATC.AZ: “Atalanta”nın futbolçusu dünyasını dəyişdi\n23 Fevral 2021, 23:16\n21 yaşında dünyasını dəyişən yarımmüdafiəçi onkoloji xəstəlikdən əziyyət çəkirdi. Bir müddət əvvəl qaraciyər xərçəngi aşkarlanan futbolçu ömrünün son aylarını vətənində keçirib.\nFutbol üzrə Fil Dişi Sahili yığmasının və İtaliyanın “Atalanta” klubunun yarımmüdafiəçisi Villi Ta Bi dünyasını dəyişib.\nMatc.az xəbər verir ki, bu barədə A Seriyası klubunun mətbuat xidməti məlumat yayıb.\nXəbərdə bildirilir ki, 21 yaşında dünyasını dəyişən yarımmüdafiəçi onkoloji xəstəlikdən əziyyət çəkirdi. Bir müddət əvvəl qaraciyər xərçəngi aşkarlanan futbolçu ömrünün son aylarını vətənində keçirib.\nQeyd edək ki, Villi Ta Bi 2019-cu ildən “Atalanta”da çıxış edirdi. O, bir müddət İtaliyada “Peskara” klubunda da icarədə olub.


Xocalı Soyqırımını tanımış ölkələr - SİYAHI Koronavirus ABŞ ordusuna da keçdi Suriyada Türkiyənin zərbə PUA-sı vurulub - VİDEO Uşağınızda bu simptomlar varsa, məktəbə buraxmayın - XƏBƏRDARLIQ Liviya Milli Ordusu Türkiyəyə məxsus PUA-nı vurdu - VİDEO Azərbaycan tankeri yük gəmisi ilə toqquşdu - VİDEO Çindən başlayıb sərhədləri aşan ölümcül koronavirus - Səhiyyəmiz buna nə qədər hazırdır? Prezidentliyə yəhudi namizəd ABŞ səfirliyini Təl-Əvivə qaytaracağına söz verdi... Türkiyədə daha bir zəlzələ - İnsanlar küçələrdə gecələdi - VİDEO “Üzünün yarısı kəsilmişdi...” - Rusiya mətbuatı Xocalı soyqırımı haqda\n"İslaminSesi" “The New York Times”ə istinadən xəbər verir ki, Konqresin büdcə idarəsinin məlumatına görə, sentyabrın 30-dək büdcə kəsiri 960 milyard dollara, gələn il isə 1 trilyon dollara çatacaq. Bu artım hələ dövlət borcu ilə bağlı məsrəfləri azaldan faiz dərəcələrinin aşağı salınmasından sonra bu səviyyədə gözlənilir.\nHəmçinin büdcə idarəsi bu il iqtisadi artımı 2,6 faiz, gələn il 2,1 faiz səviyyəsində proqnozlaşdırır. Halbuki Tramp administrasiyası 3 faizlik artım vəd edirdi.report\nTEQLƏR: KİV: Trampın dövründə dövlət büdcəsinin kəsiri 1 trilyon dollara çatacaq\nSuriyada Türkiyənin zərbə PUA-sı vurulub - VİDEO


Azərbaycan miltikulturalizmi: » INFORM.az - Information Portal\nINFORM.az » Din » Azərbaycan miltikulturalizmi:\n05.11.2018 / 09:20\nAzərbaycan miltikulturalizmi: dünya üçün bəşərilik nümunəsi\nMadriddə noyabrın 5-də öz işinə başlayacaq "Dinlərarası dialoqun sülhə və həmrəyliyə verdiyi töhfə" Beynəlxalq Konfransının qonaqlarının şərəfinə axşam yeməyi təşkil olunub.\nZiyafətdə Bütün Qafqazın Şeyxi Hacı Allahşükür Paşazadə, Türkiyə Diyanet işləri başkanı Əli Erbaş, Madrid kardinalı Karlos Osoro Syera, Albaiyanınn keçmiş kardinalı Ernest Simone, Fələstin prezideninin dini məsələlər üzrə müşaviri Mahmud əl Habbaş, Indoneziya kilsələri birliyinin Prezidenti Henriyette Lebang, Kolumbiya Peru, İndoneziya və Malyziya respublikalarının dini rəhbərləri iştirak ediblər.\nInform.az tvreal.az-a istinadən bildirir ki, tədbirdə Bütün Qafqazın Şeyxi Hacı Allahşükür Paşazadəyə üç səmavi dini özündə təcəssüm etdirən xatirə lövhəsi təqdim edilib.\nHacı Allahşükür Paşazadə çıxış edərək təltifə görə minnətdarlıq edib, multikultural ölkə olan Azərbaycanda dinlərarası münasibətin bütün dünya üçün örnək olduğunu deyib, müxtəlif dini görüşlərə, məzhəblərə malik olan insanların anlaşma şəraitində yaşaması üçün Prezident İlham Əliyevin gördüyü işlərdən danışıb.\nAzərbaycanda dini azlıqların hüquqlarının etibarlı surətdə qorunduğunu, bu beynəlxalq toplantıda ölkədə mövcud olan dini konfessiyaların-yəhudi, provoslav və katoliklərin rəhbərlərinin iştirak etməsinin məhz bu mühitin bariz nümunəsi olduğunu vurğulayıb: “Prezidentin yürütdüyü multikultural siyasət nəticəsində Azərbaycanda bütün dinlər bərabər tutulur, bütün dini bayramlar qeyd olunur”.\nBütün Qafqazın Şeyxi qonaqpərvər qarşılanma və nüfuzlu Beynəlxalq Konfransın keçirilməsi üçün yaratdığı şəraitə görə İspaniya dövlətinə minnətdarlığını bildirib.\nZiyafətdə Evsen fondunun rəhbəri Əli Efsen təşkilatçılar adəndan çıxış edərək konfrans iştirakçılarına minnətdarığını bildirib. Sabahkı tədbirə uğurlar arzulayıb.\nQeyd edək ki, "Dinlərarası dialoqun sülhə və həmrəyliyə verdiyi töhfə" Beynəlxalq konfransı Evsen Fondu, İspaniyanın Ədliyyə Nazirliyi və Qafqaz Müsəlmanları İdarəsi tərəfindən təşkil edilib.\nBeynəlxalq konfransda İspaniya kralı 6-cı Felipe və Azərbaycan Prezidenti İlham Əliyevin məktubları da oxunacaq.\nAllahşükür Paşazadə “Dünya və ənənəvi dini liderlərin” VI qurultayında işt ...\n08 oktyabr / 13:52\nAllahşükür Paşazadə “Dünya və ənənəvi dini liderlərin” VI qurultayında işti ...\n08 oktyabr / 13:46\nAllahşükür Paşazadə Misirin Azərbaycana təyin olunan yeni səfiri ilə görüşü ...\n15 mart / 11:57\n"Azərbaycan bütün dünyaya uğurlu ideyalar təqdim edən güclü dövlətə çevril ...\n12 aprel / 12:06\nQafqazın şeyxi İŞİDdən danışdı\n29 oktyabr / 12:58\nAllahşükür Paşazadə “Din və Sülh” III Moskva Beynəlxalq Forumunda iştirak e ...\n23 oktyabr / 20:17


Ermənistanın İsrail silahı qorxusu – İRƏVANIN SƏFİRİ “FEYK“ MƏLUMATLAR YAYIR\nTarix 06.10.20, 17:48\n“Jerusalem Post”, 06.10.2020\nErmənistanın İsraildəki səfiri Armen Smbatyan “The Jerusalem Post” qəzetinə verdiyi açıqlamada bildirib ki, iki ölkə arasında artıq 9 gündür davam edən döyüşlər gücləndiyindən, İsrail Azərbaycana silah satışını dayandıra bilər: “İnanıram ki, beynəlxalq təşkilatların və bir dövlətlərin təcili olaraq gərginliyi azaltmaq müraciəti sayəsində İsrail Azərbaycana silah satışını dayandıracaq”.\nSmbatyan deyib: “Dağlıq Qarabağ münaqişəsinin danışıqlar yolu ilə həllinə alternativ yoxdur və bütün regional ölkələr Dağlıq Qarabağdakı vəziyyətin sabitləşməsinə öz töhfələrini verməlidirlər. Mülki əhali də daxil olmaqla, hər gün itki sayı artır. Azərbaycan hərbi əməliyyatları dayandırmalı və bu münaqişənin sülh yolu ilə həll edilməsi üçün danışıqlar masasına qayıtmalıdır”.\nSəfir Smbatyan erməni xəbər agentliyi “Faktor”a da oxşar şərh verib.\nKeçən həftə Ermənistan hökuməti ona qarşı istifadə olunan İsrail istehsalı silahların, o cümlədən pilotsuz təyyarələrin Azərbaycana satılmasına etiraz olaraq məsləhətləşmələr üçün səfiri geri çağırıb.\nİsrail Xarici İşlər Nazirliyi Smbatyanın sözlərini və ya Qüdsün müdafiə məsələləri ilə əlaqədar ixrac siyasətini şərh etməyəcəyini bildirib.\nErmənistanla Azərbaycan arasında mübahisəli Dağlıq Qarabağ ərazisində sentyabrın 27-də yenidən hərbi əməliyyatlar başlayıb. İsrail hər iki ölkə ilə güclü əlaqələrə malikdir və münaqişədə bitərəf qalmağa çalışsa da, neft tədarükünün 40%-i Azərbaycan hesabınadır və bu, həmin ölkə ilə əlaqələri xüsusilə vacib edir.\nİsrailin Azərbaycana silah satışı Ermənistanı dəstəkləyən Rusiyanın və Azərbaycanı dəstəkləyən Türkiyənin cəlb olunduğu qarşıdurmada Qüdsün bitərəf mövqe tutmasını da çətinləşdirib.\nAzərbaycan Respublikası Prezidenti Administrasiyasında xarici KİV-lərlə iş sektorunun müdiri Fuad Axundov “The Jerusalem Post”-a açıqlamasında silah satışlarının dayandırılacağı ilə bağlı istənilən xəbərin saxta olduğunu və ölkəsinin İsraillə sıx əlaqələri yüksək qiymətləndirdiyini bildirib: “İsrail tərəfdaşımızdır, bu tərəfdaşlığın bir hissəsi olaraq Azərbaycanın İsraillə hərbi texnika almaq üçün müqavilələri var, lakin müqavilələr yalnız texnika ilə əlaqəlidir və bundan artığını nəzərdə tutmur”.\nAxundov “təcavüzkar” adlandırdığı Ermənistanla döyüşdə İsrail dronlarından istifadə edildiyini təsdiqləyib. Onun sözlərinə görə, Azərbaycan bir zamanlar təhrik edilən Ermənistandan ərazilərini geri alıb və bu ərazilərə haqqı beynəlxalq hüquqla dəstəklənib. “Biz erməni xalqına qarşı mübarizə aparmırıq”.\nAxundov bildirib ki, Ermənistan həm Rusiyanı, həm də Türkiyəni münaqişəyə cəlb etmək istəyir. Kollektiv Təhlükəsizlik Müqaviləsi Təşkilatı (KTMT) vasitəsi ilə Ermənistanın Rusiya ilə hərbi müqaviləsi var və bu müqaviləyə əsasən, müəyyən vəziyyətlərdə Moskva onun köməyinə gəlməlidir.\nHəm Ermənistan, həm də Azərbaycan döyüşlərin doqquzuncu günü bir-birini mülki ərazilərə hücum etməkdə günahlandırıb, bu, son 25 ildə Cənubi Qafqaz bölgəsində ən ölümcül toqquşmadır.\nBeynəlxalq hüquq normalarına görə, Azərbaycana aid olan, lakin etnik ermənilər tərəfindən idarə olunan dağlıq anklav Qarabağ uğrunda müharibədə yüzlərlə insan öldürülüb.\nHəftəsonu döyüşlər intensivləşib və Azərbaycan Prezidenti İlham Əliyevin son çıxışında kompromissə yer saxlamayıb. Televiziya ilə xalqa müraciətində Əliyev Azərbaycan qüvvələrinin 1990-cı illərin əvvəllərində itirilən ərazilərdə irəlilədiyini və onları geri aldığını söyləyib. Baxmayaraq ki, Ermənistan bu qələbələri təkzib edir.\nO, Ermənistan qarşısında Dağlıq Qarabağdan və ətraf bölgələrdən geri çəkilmə üçün cədvəl müəyyənləşdirmə tələb edib və bu baş verənə qədər Azərbaycanın hərbi əməliyyatları dayandırmayacağını bildirib: “Azərbaycanın bir şərti var, o da ərazilərinin azad edilməsidir. Dağlıq Qarabağ Azərbaycanındır”.\nBundan dərhal sonra Ermənistan Müdafiə Nazirliyinin rəsmisi Artsrun Ovannisyan deyib: “İrəvan üçün hər hansı bir risk olduğunu düşünmürəm, amma hər halda müharibə vəziyyətindəyik”.\nDöyüşlər boru kəmərlərinin Azərbaycan neftini və qazını dünya bazarlarına çatdırdığı Cənubi Qafqazda sabitliyin pozula, habelə Rusiya və Türkiyə daxil olmaqla, digər regional güclərin münaqişəyə sürüklənə biləcəyi ilə bağlı beynəlxalq birliyin narahatlığını artırıb.


“Siz hər zaman bizim yanımızda oldunuz” – Hunanlar kəndinin sakinləri Qənirə Paşayevaya dəstək oldular – FOTO – Turkustan.info\n“Siz hər zaman bizim yanımızda oldunuz” – Hunanlar kəndinin sakinləri Qənirə Paşayevaya dəstək oldular – FOTO\n02 Fevral 2020 23:38\nTurkustan.info xəbər verir ki, 105 saylı Tovuz Seçki Dairəsindən deputatlığa namizəd Qənirə Paşayeva rayonun qədim kəndlərindən biri olan Hunanlar kəndini məhəllə-məhəllə gəzərək sakinlərlə, seçicilərlə görüşüb, şəhid ailələrini, bir sıra fiziki imkanları məhdud insanların ailəsini ziyarət edib və qayğıları ilə maraqlanıb. Sakinlərlə görüşdə Qənirə Paşayeva ötən 14 illik deputat fəaliyyəti və Azərbaycanın bölgədə, dünyada artan nüfuzu, bütün ölkədə, eləcə də 105 saylı seçki dairəsi ərazisində dövlət tərəfindən həyata keçirilmiş böyük işləri barədə məlumat verib: “Bu 14 ildə sizə vicdanla, məsuliyyətlə, ləyaqətlə, sizin layiq olduğunuz səviyyədə xidmət etməyə çalışdım. Beynəlxalq təşkilatlarda fəaliyyətim zamanı da seçicilərimi və ölkəmizi ləyaqətlə təmsil etmək üçün bütün gücümlə çalışdım. “Şəhid ailələrimizə, Qarabağ müharibəsi əlilləri və veteranlarımıza hər bir azərbaycanlı diqqət və qayğı ilə yanaşmalıdır” deyən Q.Paşayeva “hər zaman sizin yanınızdayıq, bütün Azərbaycan üçün siz çox dəyərlisiniz” deyib və şəhidlərimizi heç zaman unutmayacağımızı, onları hər zaman sevgiylə anacağımızı bildirib.\nQ.Paşayeva bildirib ki, tovuzlular yenidən ona etimad göstərərlərsə, gələcəkdə də onları və bütövlükdə ölkəmizi daim layiqincə və ləyaqətlə təmsil etmək üçün əlindən gələni etməyə çalışacaq və yenidən namizədliyini irəli sürməsində də məqsədi budur: “Bütün fəaliyyətim boyu sizi özümdən əvvəl düşündüm və sizin etimadınızı bir an belə olsa itirməmək üçün çalışdım”.\nSeçki platforması barədə də ətraflı məlumat verən və hər bir seçicinin 9 fevral Parlament Seçkilərində iştirakının, fəal olmasının vacibliyini vurğulayan Q.Paşayeva seçkilərin azad və şəffaf keçiriləcəyinə əminliyini bildirib. Görüşdə iştirak edən seçicilər Q.Paşayevanın deputat kimi fəaliyyətindən razılıqlarını ifadə ediblər, onun 14 illik millət vəkili fəaliyyəti dövründə onların Milli Məclisdə səsi olduğunu və hər zaman kənd sakinləri ilə bağlı məsələlərə böyük həssaslıq və qayğı ilə yanaşdığını deyərək “Siz hər zaman bizim yanımızda oldunuz. Biz də səsimizlə sizin yanınızdayıq və inanırıq ki, bundan sonra da hər zaman bizim səsimiz olacaq və bizi layiqli şəkildə təmsil etməyə davam edəcəksiniz” fikirləri ilə Q.Paşayevaya uğurlar diləyiblər. Q.Paşayeva seçicilərə dərin təşəkkürünü bildirib: “Bu etimadınızı doğrultmaq üçün bundan sonra da yorulmadan çalışacam”.


“Qarabağ” möcüzə axtarışında | SUMQAYITXEBER.COM\nSUMQAYITXEBER.COM > İDMAN > “Qarabağ” möcüzə axtarışında\nMüəllif: sumqayitxeber.com • Tarix: 27 Avqust 2013 • Baxış sayı: 186 dəfə • Şərh yoxdur\nTweetİki gün sonra iki topun əvəzini çıxmaq olarmı?\nÖlkəmizi Avropa Liqasında təmsil edən Ağdamın “Qarabağ” komandası iki gün sonra sözügedən turnirin pley-off mərhələsinin cavab qarşılaşmasında Almaniya “Ayntraxt” ilə qarşılaşacaq. İlk oyunda evdə rəqibinə 0:2 hesabı ilə yenilən Qurban Qurbanovun komandasının qrup mərhələsinə adlamaq şansları yüksək qiymətləndirilməsə də, ağdamlıların indidən ağ bayraq qaldırmasına əsas yoxdur. Odur ki, ikinci oyun ərəfəsində də rəqibin zəif cəhətlərini gözdən keçirməklə “Qarabağ”ın hansı yolla mərhələ adlaya biləcəyini müəyyənləşdirməyə çalışacağıq.\nFrankfurt təmsilçisi 2011/12 mövsümünün yekunlarına əsasən Almaniyanın elitasına yüksəldikdən sonra ilk mövsümdəcə Avropa Liqasında vəsiqə qazanmaqla diqqət çəksə də, bununla belə, ötən mövsüm komandanın bundesliqada qeyri-sabit çıxış etməsi də diqqətdən yayınmadı. Ötən mövsüm ilk beş turun ardından ilk pilləyə şərik olan komanda daha sonra geriləməyə başlamışdı. İlk dövrədə enişli-yoxuşlu qrafik cızan Armin Fenin “drujinası” ilk dövrənin sonlarına doğru qazandığı qələbələr sayəsində dövrəlararası fasiləyə dördüncü pillədə yollanmışdı. Amma ikinci dövrənin startından sonra 6 oyunda qələbəyə həsrət qalan “qartallar” öncə “Şalke 04”ü, ardınca isə “Frayburq”u özündən irəli buraxmışdı. Avroliqaya vəsiqəni isə yalnız son turda təmin etmək mümkün olmuşdu. Bütün sadaladığımız məqamlar “Ayntraxt”ın sabit çıxış edən komanda olmamasını ortaya qoyur.\nHeydər Əliyevin Saşası ən yeni xatirələrini danışdı – FOTOLAR - 139,347 baxışPrezidentdən Sumqayıtda dəstək: 10 milyon manat ayırdı - 42,039 baxışSumqayıtda iş axtaranların nəzərinə – ELAN - 38,491 baxışSumqayıt Dövlət Universitetinin tələbələrini daşıyan mikroavtobus maneəyə çırpıldı: ölən və yaralananlar var - 38,426 baxışNecə oldu ki, Heydər Əliyevin mühafizəçisi Saşa jurnalistika aləminə baş vurdu ? – ELMİRA AXUNDOVA YAZIR - 30,041 baxışYURDUMUZA BAHAR GƏLİR - 29,582 baxışSumqayıt şəhərində ən yaxşı orta məktəb hansıdır? - 29,420 baxışSumqayıt bulvarı belə olacaq – YENİ LAYİHƏ - 24,816 baxış“Karvan”ın sahibi Ağamirzə Əhədov dünyasını dəyişdi - 24,498 baxışSumqayıt bulvarından son görüntülər – FOTOLAR - 20,789 baxışPrezident Sumqayıta 5 milyon manat ayırdı - 19,958 baxışZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 19,763 baxış


Alternativ adları: Requiem online\nQədim dünya Etergii səkkiz müxtəlif yarış yaşadı. Təəssüf ki, sol zaman heç bir yazılı qeydlər var. Müasir elm yalnız şəhər və kəndlərinin xarabalıqları bilər ki, izləri və şəkillər əsasında həyat yaşayır və yol haqqında fərziyyə bilər. Bu qədim yarış hər başqaları ilə əlaqə itirmədən öz inkişaf yolu seçmiş məlumdur. Şübhəsiz ki, mezhrascovyh münaqişələr olmadan. Onlardan biri humanoid və digər yarış arasında müharibəyə səbəb oldu. Bu müharibə tamamilə mövcud dünya nizamı dəyişdi.\nQədim dünya Etergii səkkiz müxtəlif yarış yaşadı. Təəssüf ki, sol zaman heç bir yazılı qeydlər var. Müasir elm yalnız şəhər və kəndlərinin xarabalıqları bilər ki, izləri və şəkillər əsasında həyat yaşayır və yol haqqında fərziyyə bilər. Bu qədim yarış hər başqaları ilə əlaqə itirmədən öz inkişaf yolu seçmiş məlumdur. Şübhəsiz ki, mezhrascovyh münaqişələr olmadan. Onlardan biri humanoid və digər yarış arasında müharibəyə səbəb oldu. Bu müharibə tamamilə mövcud dünya nizamı dəyişdi. PlayRequiem online\nOyun üçün video və ekran Requiem online


Prezident İlham Əliyev: “Azərbaycan iqtisadiyyatı çox sürətlə inkişaf edir” - Report.az\nPrezident İlham Əliyev: “Azərbaycan iqtisadiyyatı çox sürətlə inkişaf edir”\nPrezident İlham Əliyev: “Azərbaycan iqtisadiyyatı çox sürətlə inkişaf edir” 25 Avqust, 2018 16:54\nBakı. 25 avqust. REPORT.AZ/ “Almaniyadan olan şirkətlər Azərbaycanda uzun illərdir fəaliyyət göstərir, onlar bir çox sahələrdə işləyiblər, müxtəlif layihələr icra ediblər. Yalnız dövlət vəsaiti hesabına Almaniya şirkətləri dəyəri 1 milyard dollardan çox layihələr icra ediblər və əminəm ki, gələcəkdə bu rəqəm daha da artacaq”.\n“Report”un xəbərinə görə, bunu avqustun 25-də Bakıdakı Heydər Əliyev Mərkəzində Prezident İlham Əliyev Azərbaycan və Almaniyadan olan iş adamları ilə görüşündə deyib.\nDövlət başçısı bildirib ki, alman şirkətləri Azərbaycanda yaxşı tanınır, onların keyfiyyəti, texnologiyaları bizim ölkəmiz üçün çox böyük fayda verir: “Azərbaycan indi müasirləşmə dövrünü yaşayır, iqtisadi şaxələndirmə bizim əsas prioritetimizdir. Bütövlükdə deyə bilərəm ki, Azərbaycan iqtisadiyyatı çox sürətlə inkişaf edir. Son 15 il ərzində Azərbaycan iqtisadiyyatı 3 dəfədən çox artıb, ölkəmizin makroiqtisadi vəziyyəti sabitdir, xarici borc ümumi daxili məhsulun cəmi 20 faizini təşkil edir, işsizlik 5 faiz səviyyəsindədir. Son 15 il ərzində Azərbaycana 250 milyard dollar sərmayə qoyulubdur. Davos Ümumdünya İqtisadi Forumu Azərbaycan iqtisadiyyatını rəqabətqabiliyyətliliyinə görə dünyada 35-ci yerə layiq görüb və bu, onu göstərir ki, iqtisadi şaxələndirmə siyasəti Azərbaycanda uğurla aparılır. Biz əlbəttə ki, böyük neft-qaz resurslarına malikik, onları ixrac edirik, amma əsas məqsədimiz qeyri-neft sektorunun inkişafıdır və bu sahədə əlbəttə ki, Almaniyadan olan şirkətlər bizə kömək göstərə bilərlər.\nHazırda kənd təsərrüfatının inkişafı, turizm, informasiya-kommunikasiya sektoru, infrastruktur layihələri, o cümlədən dəmir yollarının modernləşdirilməsi, inşaat sektoru və digər sahələr prioritetlər sırasındadır. Əminəm ki, bu gün keçiriləcək söhbət nəticəsində yeni kontraktlar imzalanacaq, yeni əməkdaşlıq formatı yaradılacaq”.


Bu halda təhsil krediti üçün müraciət etmək olmaz - MINVAL.INFO\nBu halda təhsil krediti üçün müraciət etmək olmaz\n“Tələbə-təhsil kreditləri tələbələrə hər təhsil səviyyəsi üzrə bir dəfə veriləcək”.\n“Minval.info” “Qafqazinfo”a istinadən xəbər verir ki, bunu bu gün keçirilən brifinqdə təhsil nazirinin müavini İdris İsayev bildirib.\nO qeyd edib ki, təhsil müəssisəsinin həm bakalavr, həm də magistr pilləsində kredit götürmüş şəxslər təhsil müəssisəsini bitirəndən sonra əvvəlcə bakalavr dövründə aldığı, sonra magistratura səviyyəsinin kreditini ödəyəcək. Bir dəfə bakalavr səviyyəsində təhsil alan tələbə ikinci dəfə də bakalavr səviyyəsində təhsil alarsa, o zaman kredit üçün müraciət edə bilməz.\nTarix: 2021/11/25 13:42\n“Uğurlu iqtisadi modeli olan ölkələrdə inkişaf qısa müddətdə olmur.\nSentyabrın 29-dan etibarən ali təhsil müəssisələrində ənənəvi tədris bərpa olunub.\nDekabrın 26-da Azərbaycan dili (dövlət dili kimi) fənni üzrə keçiriləcək sınaq imtahanı yeni imtahan modeli əsasında təşkil\n”Azərbaycanda tədris ili başlayandan, sentyabrın 22-dən indiyə qədər 62 məktəb distant təhsilə keçib.


"Instagram"ın işində qüsurlar yaranıb\nDünya xəbərləri 9 Fevral 2021 10:43 (UTC+04:00)\nTrend-in məlumatına görə, nasazlıqla bağlı daha çox şikayət ABŞ və Kanadadan daxil olub.\nEyni zamanda Böyük Britaniya, Almaniya, Niderland və bir sıra digər Avropa ölkələrində qüsurlar qeydə alınıb.\nŞikayətlərin böyük hissəsi, təxminən 62 faizi "Instagram"ın xəbər lentinin yüklənməsi ilə əlaqədardır. 20 faiz istifadəçi sosial şəbəkəyə yeni postlar yerləşdirə bilmədiyini deyib. Daha 17 faiz istifadəçi isə tarixçəyə baxa bilmədiklərindən şikayət edib.


Terrorçu tərəfindən təcavüz edilən qadın: “Ərimi bəhanə ilə..” – VİDEO – Yenicag.Az\nAna Səhifə Dünya Terrorçu tərəfindən təcavüz edilən qadın: “Ərimi bəhanə ilə..” – VİDEO\nPKK-nın iç üzü: "Ərimi bəhanə ilə.." - VİDEO\nYeni Çağ Media Qrupu – Noyabr 29, 2018 - 21:35\nTürkiyədə polisin həyata keçirdiyi əməliyyatda yaxalanan terrorçunun dostunun həyat yoldaşına təcavüz etdiyi üzə çıxıb.\nYenicag.az xəbər verir ki, qadın evlərində gizlətdikləri PKK-lı terrorçu tərəfindən şantaj edilərək təcavüzə məruz qaldığını bildirib.\nQadının sözlərinə görə, PKK üzvü onu həyat yoldaşı və uşaqlarını öldürməklə hədələyərək cinsi əlaqəyə məcbur edib:\n“Bizim evə gəldikdən iki həftə keçmişdi. Bir gün həyat yoldaşımı hansısa bəhanə ilə evdən yolladı. Həmin anda mən də uşaqları yatırmışdım. Onun da yerini hazırlamışdım. Otağa girib televiziya idarəedicisini əlindən aldım. Bu zaman mənə yaxınlaşdı və qucaqlayıb öpməyə başladı. Ona qarşı gəldim. O isə, belinə quraşdırdığı bomba və silahını göstərərək, “səsin çıxmasın, yoxsa uşaqlarını öldürərəm” dedi”.\nTeroristi evində saxlamaq maddəsi ilə qadının əri həbs edilərkən, özünün sərbəst buraxıldığı qeyd edilib.\nQeyd edək ki, bundan öncə də əsir götürülən terrorçular bənzər açıqlamalar verərək, terrorçu rəhbərlərin gənc qızlara təcavüz etdiyini, qarşı çıxanları öldürdüyünü və digər dəhşətli faktları açıqlayıb.\nPKK, terrorçu, təcavüz etdi,


Düzgün nəfəs almaq » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDüzgün nəfəs almaq\nŞübhəsiz ki, nəfəs alıb vermək sağlam insanlar üçün çox asan bir işdir. Çox vaxt «Necə nəfəs alıb verməliyik?» mövzusunda danışmırıq, çünki nəfəs alıb vermək hər zaman etdiyimiz bir fəaliyyətdir. Bizim həyatda qalmağımızı təmin edən ən əhəmiyyətli hadisə tənəffüsdür. Yatmadan, yemək yemədən, ya da su içmədən günlərlə yaşaya bilərik, amma nəfəs almadan bir neçə dəqiqə belə həyatda qala bilmərik. Buna görə də danışılması zəruri olan ən əhəmiyyətli mövzulardan biri doğru nəfəs alıb verməyi öyrənməkdir.\nDoğru nəfəs alıb verməyin əhəmiyyətini daha yaxşı anlamaq üçün ilk əvvəl qeyri-kafi və nizamsız nəfəs alıb verməyin zərərlərinə bir nəzər salmaq lazımdır. Orqanlarımıza oksigen daşınmasına kömək edən ürəyimiz bu kimi bir vəziyyətdə çətinliyə düşən ilk orqanımız ola bilər; yəni, infarkt keçirmə ehtimalımız artacaq. Qan təzyiqinin yüksəlməsi, xərçəng, ani sancılar, sətəlcəm, astma, danışma problemləri, stresslə mübarizə nizamsız nəfəs alıb verməklə yaranan problemlərdir.\nDigər tərəfdən, doğru və idarəli nəfəs alıb verməyimizin bir çox faydası vardır. Məsələn, ürəyin ritminin düzəlməsi ilə qan təzyiqinin düşməsi, qan dövranının sürətlənməsi, həzmin asanlaşması, stresslə daha asan mübarizə, anti-depressiya dərmanlarından asılılığı və yuxu pozğunluğunu məhv etmək bunlardan bir neçəsidir.\nBu faydaları düşünərkən gündəlik yaşamamızda «Necə doğru nəfəs alıb verməliyik?» sualını cavablandırmalıyıq. Dünya Sağlamlıq Təşkilatının standartlarına görə doğru nəfəs alma dedikdə aşağıdakılar nəzərdə tutulur:\nCiyərləri dəqiqədə 4 və ya 6 litr hava ilə doldurmaq;\nNəfəs alıb verərkən sinə yerinə diafraqmanı hərəkət etdirmək: Çünki diafraqmanın istifadə edilməsi daha ağır və hər dəfə daha çox hava tənəffüs etməyimizi təmin edir. Diafraqmanın hərəkət etməsi qarın bölgəsindəki orqanları masaj edərək sinə və qarın boşluğundakı təzyiq fərqliliyini aradan qaldırır. Mədə və öd kisəsinin yuxarı hərəkətinə maneə törədərək reflyuks (mədə suyunun yemək borusuna və daha yuxarıya qalxması) və müxtəlif öd kisəsi xəstəliklərinə qarşı faydalıdır.\nTənəffüsü ağız əvəzinə burundan etmək ( Ağızdan nəfəs almaq nazal bölgədə və bronxlarda arzuolunmaz mukozal ifraza yol aça bilər).\nDoğru nəfəs alıb verə bilməyən insanlar karbondioksidə daha həssasdırlar; karbondioksidli mühitlərdə daha tez və qısa nəfəs alıb verirlər. Daima doğru tənəffüs edən insanlar karbondioksidli mühitlərdə, həyəcan və stress əsnasında daha normal reaksiyalar verir və qırmızı qan hüceyrələri oksigeni orqanlara daha asanlıqla daşıyır.\nVaxtaşırı edilən tənəffüs məşqi də doğru nəfəs alıb verməyimizə köməkçi olacaqdır. Sadə, lakin faydalı bir nəfəs idmanı:\nBurnunuzdan yavaş bir şəkildə, amma bacardığınız qədər çox nəfəs alın.\nSonra yenə yavaş bir şəkildə ağzınızdan verin.\n1 və 2-ni bir daha təkrarlayın.\nİndi də burnunuzdan nəfəs almağa başlayarkən ağır-ağır dördə qədər sayın.\nNəfəs verməyə başlayarkən də altıya qədər sayın.\nNəfəs verməyi, nəfəs almaqdan daha yavaş etdiyinizdən əmin olun.\nNəfəs verərkən əzələlərinizin rahatladığını və boşaldığını hiss edin.\nBu nəfəs məşqini sıxıldığınız hər hansı bir yerdə və zamanda edə bilərsiniz.\nGündə ən az 40 dəfə dərindən nəfəs alıb verin.\nNəfəs almadan yaşaya biləcəyik\nQanla nəfəs almadan da həyatda qalına bilir\nAdriana Lima yenə nəfəs kəsdi\n24 aprel 2014 15:07\n24 aprel 2014 14:10\n20 aprel 2014 03:06\n18 aprel 2014 16:22\n12 aprel 2014 20:34\n12 aprel 2014 09:47\n8 aprel 2014 11:32\n4 aprel 2014 01:10\n3 aprel 2014 22:55\n3 aprel 2014 21:09\n3 aprel 2014 19:13\nxebere gore twk cnm menim\n3 aprel 2014 19:06\n3 aprel 2014 19:02\nujee nhefesimizde qalmayib\n3 aprel 2014 18:57\n3 aprel 2014 18:22\n3 aprel 2014 17:52\n3 aprel 2014 17:40\n3 aprel 2014 16:45\n«Necə doğru nəfəs alıb verməliyik?»\n3 aprel 2014 15:29\n3 aprel 2014 15:02\nhmm ap yaxsi\n3 aprel 2014 15:00\n3 aprel 2014 14:57\n3 aprel 2014 13:50


Şair Əvəz Qurbanlı İstanbulda keçirilən şeir müsabiqəsinin qalibi oldu - MƏDƏNİYYƏT - Xəbərlər - SİMSAR.az | Bizi özünüzə Simsar bilin!\nİstanbul Şeir Akademiyasının təşkil etdiyi nüfuzlu müsabiqədə Milli.Az xəbər portalının yazarı, AYB üzvü, şair Əvəz Qurbanlı da qaliblər sırasında olub.\nBütün türkdilli respublikaların qatıldığı yarışmada 118 şairin 200-dən artıq şeiri seçilərək qəbul edilib. İki Azərbaycan şairinin adı isə ilk onluğa düşüb – Əvəz Qurbanlı və Rəsmiyyə Sabir. Ümumi sırada Əvəz Qurbanlı 7-ci, Rəsmiyyə Sabir isə 10-cu yerdə qərar tutub.\nMükafatlar fevralın 18-də - B.Vahabzadənin vəfatının 2-ci ildönümündə İstanbulun Topqapı Kültür Mərkəzində qaliblərə təqdim ediləcək.\nBu barədə danışan Ə.Qurbanlı, nüfuzlu müsabiqədə mükafata layiq görüldüyünə sevindiyini bildirsə də, müəllifi olduğu “Xocalı baharı” adlı şeirinin daha yüksək qiymətə layiq olduğunu deyir: “Əlbəttə, bütün türkdilli ölkələrin iştirak etdiyi müsabiqədə 200-dən artıq şeir arasında 7-ci yer çox yaxşı nəticədir. Əgər indiyədək yazdığım şeirlərdən hər hansı biri bu mükafata layiq görülsəydi, çox sevinərdim. Ancaq hesab edirəm ki, “Xocalı baharı” adlı son şeirim ən azı, onluğun 3-cü pilləsində olmalı idi. Bunu mən yox, həmin şeirlə tanış olan türk və azərbaycanlı filoloqlar deyir. Mən “Xocalı baharı”nı yazandan sonra anladım ki, ömrümdə ən mükəmməl şeirlərimdən birini, bəlkə də birincisini yazmışam”.\nƏ.Qurbanlı hesab edir ki, münsiflər onunu şeirinə qarşı ya çox biganə olublar, ya da qərəzli mövqe tutublar: “Yaxın günlərdə hər şey üzə çıxacaq. Belə ki, müsabiqədə iştirak edən bütün şeirlərin bir antologiyada toplanaraq dərc olunması nəzərdə tutulur. O zaman, ilk yerlərin hansı şairlərə və şeirlərə verildiyi məlum olacaq. Bundan sonra, həmin şeirlərlə “Xocalı baharı”nın müqayisəli elmi-bədii təhlilinin aparılması üçün hər iki ölkədən olan mütəxəssislərə təqdim etmək fikrim var”.\n18 Fevral, 2011 23:50 ⁄ Baxılıb: 1500 ⁄ Çap


El Salvadordakı McDonald’s Filiallarında Bitcoinlə Ödəniş Mümkün Oldu | Trilogy News\nEl Salvadordakı McDonald’s Filiallarında Bitcoinlə Ödəniş Mümkün Oldu\nitcoini rəsmi pul vahidi olaraq qəbul edən El Salvadordakı McDonald’s filialları artıq müştərilərindən Bitcoinlə ödəmə qəbul etməyə başlayıb.\nEl Salvador, 7 sentyabrdan etibarən ABŞ dolları ilə yanaşı kripto pul vahidini də rəsmi ödəmə vasitəsi olaraq qəbul edən ilk ölkə oldu. Ölkədəki bizneslərin bu dəyişikliyə uyğunlaşmasının zaman alacağını düşünərkən, McDonald’s qanunun qüvvəyə mindiyi ilk gündən etibarən müştərilərinə ödəmə vasitəsi olaraq Bitcoini təqdim etdi.\nMcDonald’sın istifadə etdiyi Bitcoin ödəmə əməliyyatçısı “OpenNode”un rəhbəri Julie Landrum açıqlamasında “OpenNode, Bitcoin ödəmələrini iki aydan qısa müddətdə qüvvəyə mindirmək üçün El Salvadordakı hər cür böyük bizneslə işlədi.” dedi. Əlavə olaraq qeyd etdiki, “Rəqəmsal cüzdanlardan mobil şəbəkələrə, böyük pərakəndəçilərdən sığorta şirlətlərinə, “fast food” restoranlarından sənaye şirkətlərinə qədər “OpenNode” hər yerdə, hər şirkət üçün tətbiq edilə bilinir. Xüsusi ilə “Lighting Network” hər gün Bitcoin ödəmələrini səmərəli və ölçülə bilinir hala gətirir. El Salvador kimi ölkələr üçün Bitcoin inanılmaz bir iqtisadi fürsətdir.”\nQeyd edək ki, ölkədə Bitcoinin rəsmiləşməsinin çirkli pulların yuyulmasında istifadə oluna biləcəyini düşünən və qərara qarşı çıxan bir qrup insan da var. “VICE”dan Jordan Pearson isə McDonald’s kimi nəhəng şirkətin Bitcoini bu qədər tez qəbul etməsini həyəcanverici inkişaf kimi dəyərləndirir.


IX və XI siniflər üzrə buraxılış imtahanları ödənişsiz olacaq – Yenicag.Az\nAna Səhifə Cəmiyyət IX və XI siniflər üzrə buraxılış imtahanları ödənişsiz olacaq\nIX və XI siniflər üzrə buraxılış imtahanları ödənişsiz olacaq\nYeni Çağ Media Qrupu – Yanvar 18, 2017 - 13:05\n“Tam orta təhsil (XI sinif) səviyyəsi üzrə buraxılış imtahanı qaydalarında dəyişiklik edilməyib”. APA-nın xəbərinə görə, bunu Dövlət İmtahan Mərkəzinin (DİM) şöbə müdiri Afiqə Batıyeva IX və XI sinif üzrə buraxılış imtahanları zamanı tətbiq olunacaq yeni qaydalara həsr olunmuş mətbuat konfransında deyib.\nO bildirib ki, XI sinif üzrə I mərhələdə şagirdlərə Azərbaycan dili (rus dili) fənnindən oxuyub-anlama və yazı bacarıqlarını yoxlamaq məqsədilə 10 açıq tipli, 10 qapalı tipli, Riyaziyyat fənnindən 10 açıq tipli, ümumilikdə 30 test tapşırığı təqdim ediləcək: “Bundan başqa, şagirdlər I mərhələdə təqdim edilmiş mövzulardan birini seçməklə könüllük əsasında esse yazmalıdırlar. II mərhələdə digər məzmun standartları üzrə bilik və bacarıqları yoxlamaq məqsədilə hər bir fənn üzrə 30, ümumilikdə 60 qapalı tipli test təqdim edilir”.\nA.Batıyeva qeyd edib ki, IX və XI siniflər üzrə buraxılış imtahanlarının keçirilməsi dövlət büdcəsindən maliyyələşdirilir və təhsil alanlar üçün ödənişsizdir.